Johana 21 - Holy Bible [Luo Bible 2015] - (Joh 21)\nBang’ kinde moko, Yesu nochako ofwenyore ni jopuonjre e dho nam Galili, kendo ma e kaka nofwenyorenigi:\nSimon Petro gi Thoma (mane onywol rude) ne jo nigi Nathaniel (ma ja-Kana Galili) gi yawuot Zebedi kod jopuonjre mamoko ariyo.\nSimon Petro nowachonigi ni, “Adhi lupo.” To ne giwachone niya, “Wan bende wadhi kodi.” Omiyo ne gidhi giwuok, mi gidhi gidonjo e yiegi, to ne ok gimako gimoro otieno duto.\nTo kane piny koro yawore, Yesu ne nie dhonam, to jopuonjrene ne ok ong’eye.\nYesu nopenjogi niya, “Yawa! Bende usemakoe rech koso?” To ne gidwoke ni, “Ooyo.”\nEka nowachonigi niya, “Boluru tol e dir yie korachwich, to ubiro mako rech.” Omiyo ne gibolo tol, mi koro ne ok ginyal ywaye, nikech nomako rech mang’eny ahinya.\nEka japuonjre mane Yesu ohero cha nowacho ni Petro ni, “En Ruoth!” Kane Simon Petro owinjo ni en Ruoth, notueyo nangane e nungone, nikech ne en duk, mi ochikore e nam.\nTo jopuonjre mamoko nobiro gi yie, ka ywayo tol ma rech opong’o, nikech ne gichiegni gi dhowath, ma dirom mana mita mia achiel kende.\nKane gisegowo, ne gineno makati kod mach mar mirni koketie rech.\nYesu nowachonigi niya, “Kelieuru rech moko ma usemako.”\nEka Simon Petro nodonjo e yie, mi oywayo tol oko e dhowath, kopong’ gi rech madongo. Ne gin rech mia achiel gi piero abich gadek, to kata obedo ni ne ging’eny kamano, tol ne ok oyiech.\nYesu nowachonigi ni, “Biuru ugagi.” Jopuonjre ne luor penje ni en ng’a, nikech ne ging’eyo ni en Ruoth.\nYesu nobiro mokawo makati, omiyogi. Rech bende nomiyogi kamano.\nMano ne timo fwenyruok Yesu mar adek ni jopuonjrene, kane osechier oa kuom joma otho.\nKane gisegago, Yesu nopenjo Simon Petro niya, “Simon Wuod Johana, ihera moloyo joma mokogi koso?” Nodwoke ni, “Ee, Ruoth, ing’eyo ni aheri.” Yesu nowachone ni, “Kwa romba.”\nEka nochako openje kendo niya, “Simon wuod Johana, bende ihera?” Nodwoke ni, “Ee, Ruoth, ing’eyo ni aheri.” Yesu nowachone ni, “Kwa romba”\nBang’e nopenje kendo mar adek niya, “Simon wuod Johana, ihera adier?” Petro noparore nikech mano koro ne penjo mar adek ni, “Ihera?” Omiyo nodwoke ni, “Ruoth in ing’eyo gik moko duto. Ing’eyo ni aheri.” Yesu nowachone ni, “Kwa romba.\nAdier, adier, awachoni ni, kane in rawera, to ne irwakori kendi iwuon, kendo ne idhi kamoro amora mihero. To ka chieng’ moro idoko ng’ama oti, to nirie lueti, mi ng’at machielo ema norwakni lepi, kendo teri kama idwaro dhiye.”\nNowacho kamano mondo kit tho mane Petro biro miyogo Nyasaye duong’ ong’ere. To kane Yesu osewacho wechego, noko ni Petro ni “Luwa!”\nPetro nogoyo machiemo, moneno japuonjre mane Yesu ohero cha, kaluwo bang’gi. En ema ne obet but Yesu e kinde mane gichiemo, mi openje ni, “Ruoth, ere ng’ama biro ndhogi?”\nKane Petro oneno kamano, nopenjo Yesu ni, “Ruoth, jali to?”\nYesu nodwoke ni, “Ka adwaro ni mondo obed mangima nyaka aduogi, to mano obadhie ang’o? In to luwa aluwa.”\nWach Yesuno nolandore e kind owete, ni japuonjreno ok bi tho. To chutho, Yesu ne ok owacho ni ok notho, to nowacho ni, “Ka adwaro ni obed mangima nyaka aduogi, to mano obadhie ang’o?”\nMano e japuonjre mawacho wechegi, kendo en jal mane ondikogi, bende wang’eyo ni gima owacho en adier.\nBende nitie gik mang’eny mane Yesu otimo. Ka da bed ni ondikgi duto, moro ka moro, to aparo ni kata mana piny ngima ok dirom kano kitepe mondikgie.


Col 1 | `KMO | STEP | Ada Pol. Ada Jisas Kraist riiti aposel, God riiti inyakak majin wochawak ichawa ma. Timoti, rii noti kumwoy, riita sicha kwona woshiato. Jisas riina hiki siitiichichawa ma, Kristen ma Kraist riiti nobok tawey, Kolosi akamak tawey, kwona sicha woshiato. God, noti Eepi, riiti kwona inyaka otii tawa boboy riiti eshar otii tawa boboy kwotaka na sii.\n1 Ada Pol. Ada Jisas Kraist riiti aposel, God riiti inyakak majin wochawak ichawa ma. Timoti, rii noti kumwoy, riita sicha kwona woshiato. Jisas riina hiki siitiichichawa ma, Kristen ma Kraist riiti nobok tawey, Kolosi akamak tawey, kwona sicha woshiato. God, noti Eepi, riiti kwona inyaka otii tawa boboy riiti eshar otii tawa boboy kwotaka na sii.\nGOD RIINA WOSHIATO\n3 Kwota Jisas Kraist riina hiki siitiichichawa boboyen, kwota Kristen man rukusii tawa boboyen no meejiri, eena nota kwon God, Jisas Kraist riiti Eepi, habachi eechaba eechaba woshiato. 5 God riiti hadabas amutiik maji kwona mapo yarek, hevenek hadabas tawa boboyen kwo meejir. Meejirek, kwo apa hevenek heechir boboyen kowutu. Kowu tawak, kwo Jisas riina hiki siitiichiniga, akar man rukusiito. 6 God riita noti inyakak otii tawa boboy eeta kwona mashi yaniga, kwo hehar hikirek, eeta God riiti maji kwotaka siikii wato. Kwotaka siikii watawaga, eeta maji eyey nosap i ye ya tawak eechaba siikii wato.\n7 Epapras, noti wakasa ma kepi, rii kwona sawo tarek, kwo makabek heechir. Wakasa ma taniga rii Jisas Kraist riiti yo otii tawak, akar ma riina rukusiito. Riitaka shichaka nota yo otiito. Rii kwona hehar otiichichu. Eeta Spirit riita otiichuwak, kwo rukusii tawey, sii sinya wor. 9 Wowak, kwi majiotii tawa abo sinya mapo yarek, mashi na apa si kwona God riina maji eechaba eechaba bachi tar. Sicha God riina kwona wohechichu: riiti inyaka, riiti hiki yawa boboyek, riiti Spirit otii tawa abok eeka kwota siiken eena wohecho. Eeta kwona takakiisiiken eena wohecho. Wonyak, God riita eyey boboyen hechawaga, kwo eechaba hekiita. Kwo hechi kwo riiti nobok iniga, kwi Harapa riiti hin yesokwaniga, siikii watanak, riita inyaka kwoya hikinak, kwo God riiti hi kepik kawka harapa sokwa takiita. 11 Eeta kepi God riiti hapaga eechaba eechaba otii tawa boboy kwotaka sa sii. Siinak, man dagiir pooy tawa boboy kwotaka yanak, kwo keena kiya ya takiita. Kiya ya tanak, kwi inyaka kwoya hikichiniga Eepi riina woshia takiita. God riita hehar otiirek, eena God riiti ma mima ye riiti yama hechawa kigdom tawak, yechaka kwotaka komas God riiti hadabas boboyen yakiita. 13 Nota niyi eemek tarek, God riita riiti yikapwan rukusiichiniga riiti kigdomek nona yeechi kepi heechir. Kraist riita nona awasen tokochi yar. Noti kapasek boboyen kwoyava yar.\nKRAIST RIITA OTII TAWA ABO RIITI YOKA DIITATA\n15 Kraist riita henyan biish tawa God riina mukuchichawa ma. Kraist riita nona God riina mukuchichu. Riita mapo yimowur yikapwa. Otiir boboy sii karakada. Rii eeta harapa. Eyey boboyen riitaka otiir. Spirit boboyen, nosap boboyen, boboy heweyn, boboy nota henyan siiri, riitaka otiir. Riina otiichir. Eyey gavman, eyey diita nosap harapa man, harapa ejel, siitii kowu tawa ejel, siitii kowu tawa boboy, eyey harapa hapaga boboy riitka otiir. Eyey boboyen riina otiichir. Riitaka otiir. 17 Rii eeta eyey boboyen howuk tawa ma. Eyey boboyen riita neekitawak, diita hehar tawa. 18 Rii masek riiti maban. Riiti maba riiti sipsip. Rii riiti sipsip eechaba tak tawa boboy siiti mu. Rii mapo hachi saniyar yikapwa. Boyewak? Eyey boboyen rii harapa tawa. 19 God riita hikichi otiirek, God riiti eyey boboy Kraist riitaka yir. 20 God riita eyey boboyen, nosap boboyen, heveneka tawa boboy Kraist riiti noboka eecha sharahavar. Kraist riiti pi mek tarek, God riita nona sharahavar.\n21 Kwo mashi kapasek boboy otiiniga, riin kwi inyakak otiinan yuyatarek, kwo kapasek boboy otiichiniga God riina kwo somoye tar. 22 Somoye tarek, Jisas rii riiti maba mek harek, eeta kwona sharahavar. Sharahavarek, kwo apa riiti nareboy siiken siir. Siirek, eecha komas kwi maban bachichi, maba kepi henyak, otii yeetiinak, holi tanak, kwon riita mayama yakiita. 23 Wowey, kwo eechaba eechaba hehar riina hiki siitiichichaney, inyaka yaresaya hikinan siiney, nagwa nagwa inyey, Kraist riina yaken kowu taney, kwona otiichikiita. Kwo diina meejir. Diita majin eyey diita nosapek apa i ye yato.\n24 Jisas Kraist riita ana riiti wakasa man otiir. Otiirek, ada kwona kapa meejichichu. Kapa meejichiniga eeji inyaka kwoyawey hikitu. Boyewak? Ada eeji mabak kapa meejichiniga ada Kraist riiti maba, ri sipsip, kapa meeji tawa boboy ada kiyatay hamato. 25 God riita ana keyibochir. Keyibochirek, ada riiti sipsip wakasa ma. Kwon heharek, eena keyibochir. Akar man God riiti sawo tak eena heyibochir. 26 Mashi diita maji veenyi tar. Eyey yeyi wayega yen veenyi tar. Apak diita veenyi tar majin geenyik kwodii wocho. Kwodii wochawak, God riiti magwi yecha diita majin hehar hecho. 27 God riita otiiken hikir boboy diitata: eyey ma miman sawo tawey, veenyi tar hadabas boboy God riita riiti magwin mukuchikiita. God riiti veenyi tar boboy diitata: Jisas Kraist rii kwoti inyakak tawa. Inyakak tawak, kwo hikiweyitu God riiti hadabas boboy kepin kwopa yakiita.\n28 Eena nota Jisas Kraist riina eyey man sawoto. Eyey man nota opoyeto. Eyey man nota eyey nobok Jisas Kraist riiti hin maji pokiitu. Eyey man God riitak bana bana yaken, madiivak sii otiiken, Kraist riitaka chegiik otiiken, eena nota maji opoy pokiitu. 29 Diita yon ad eechaba eechaba hapaga siichi siitii otiito. God riita harapa hapaga boboy eeta adaka tawey, ada otiito.


Isaya 46 - Holy Bible [Luo Bible 2020] - (Isa 46)\n46:1 46:2 46:3 46:4 46:5 46:6 46:7 46:8 46:9 46:10 46:11 46:12 46:13\nBel kod Nebo ma nyisechegi miywayo gi farese opodho piny. Nyisechegi mosebedo kitingʼo atingʼa osekelo chandruok ma giolo joma otingʼogi.\nGipodho piny giduto; ma ok ginyal kelo resruok ne joma lamogi, ka gin giwegi otergi e twech.\nWinjuru wachna, yaye od Jakobo, un jo-Israel duto modongʼ, un duto ma aseyiero nyaka aa chakruok kendo ma aserito nyaka aa e nywolu.\nTo en ngʼa ma unyalo pimago kata ma unyalo kwano ni rom koda? Koso ere ngʼama dichal koda ma dwapimrego?\nJomoko olo dhahabu piny koa ei okepegi kendo pimo fedha e ratil; bangʼe gichulo jatheth, mondo olesnegigo nyasaye, kendo gikulore piny mi gilame.\nGitingʼe malo ma gikete e gokgi; eka gikete e kare monego obedie kendo kanyo ema osikoe. Kama oketeno ok onyal chorore. Kata bed ni ngʼato nyalo ywagorene to ok onyal dwoko; bende ok onyal rese e chandruokne.\nParuru wachni, keturu e pachu kendo pareuru e chunyu un joma ongʼanyo.\nParuru gik mosekadho, gigo mane otimore chon, An e Nyasaye kendo onge moro machielo, bende An e Nyasaye kendo onge moro machalo koda.\nKoa yo wuok chiengʼ nakel winyo mager, koa e piny mabor anakel ngʼato machopo dwarona. Gima asewacho nyaka chop kare, gima asechano ema abiro timo.\nWinjauru, un joma chunygi tek kendo mabor gi adiera.\nAkelo adiera mara machiegni, ok en mabor; kendo warruokna ok nodeki. Abiro kelo resruok ni Sayun, kendo duongʼna nobed Israel.


Wusyep Bwore tikin Got REVELESEN 13\nYowor telpei hoi yate tas\n1 Dan 7.3, Rev 17.3,7-12Miꞌe pe, ŋam metekeꞌe yowor telpei ŋoinde tikin tahar nase ŋoloh pinip tas. Ŋondoh kin syepumbur hoi, topoꞌe sungwar kin syepumbur umbur. Topoꞌe nanah sungwar hlaꞌ ŋilyeh ilyeh pe, galaꞌ kiŋ tikir. O nanah ŋondoh ŋilyeh ilyeh tongonose pe, tinge yainge wusyep tetehei pupwa, ŋaiye jonombaiꞌe Got sai. 2 Dan 7.4-6Yowor telpei ŋoinde tikin uku taꞌe mbwat yau telpei embere. Ŋiworoh kin gandai bongol sekete taꞌe bear, topoꞌe mut kin taꞌe mut laion.* Yipihinge tikin laion, na etekeꞌe Rev 4.7. Pe hwaŋ embere naŋaꞌe naŋ embere topoꞌe bongol embere kin nalme yowor telpei uku, ŋaiye ka orp tuꞌe kiŋ.\n3 Na nah ŋondoh ende tikin yowor telpei ŋoinde tikin uku pe, tinge si yonombe kin nule. Kom sisyep plihe salah pe, ki tahar bwore. Pe miyeꞌ tuweinge lalme kekep eꞌe yenge plai pe, tinge jande yowor telpei ŋaiye ŋoinde tikin. 4 Lenge miyeꞌ tuweinge lalme yisarꞌe ŋimbep, yaŋaꞌe naŋ embere me hwaŋ embere. Detale, kin si naŋaꞌe naŋ embere, topoꞌe bongol kin supule nal me yowor telpei, ŋaiye ŋoinde tikin. Tinge yahraꞌe naŋ me yowor telpei, ŋaiye ŋoinde tikin pe, tinge yanange na, “Lahmende yukur taꞌe yowor telpei, ŋaiye ŋoinde tikin, topoꞌe lahmende tatame ŋaiye ka ormbe topoꞌe yowor telpei, ŋaiye ŋoinde tikin, pakai.”\n5 Dan 7.8,25, 11.36Got naŋaꞌe dou me yowor telpei, ŋaiye ŋoinde tikin, ŋaiye ka asambe bongol kitikin, topoꞌe ininge wusyep gonombaiꞌe Got. Taꞌe luku pe, ka sasambe bongol kin si el tutume wundehei 42. 6 Kin tahar ŋanange wusyep gereworme Got, topoꞌe gonombaiꞌe naŋ kin, topoꞌe luh moi ŋaiye kin narp, topoꞌe lenge lahmende, ŋaiye yarp ya yanah moihlaꞌ. 7 Dan 7.21Got si naŋaꞌe dou me yowor telpei, ŋaiye ŋoinde tikin uku, ŋaiye ka ormbe topoꞌe lenge miyeꞌ tuweinge tikin Got no, ka yohme tinge. Topoꞌe Got plihe naŋaꞌe bongol nalme kin, ŋaiye ka bepeteme lenge miyeꞌ tuweinge tikin bamtihei ilyeh ilyeh, topoꞌe lenge miyeꞌ tuweinge moiye moiye ŋaiye wahriꞌ ilyeh, topoꞌe wusyep ŋimeser tinge ilyeh ilyeh tongonose. 8 Sng 69.28Lenge miyeꞌ tuweinge lalme gah kekep ka yirisukwarme, topoꞌe yisarꞌe ŋimbep me kin, kut lenge miyeꞌ tuweinge ŋaiye naŋ tinge si ŋanar tup yirise, ŋaiye somohonme yerkeime, ŋaiye teter Got yukur ŋende kekep pe, tinge pakai. Tup yirise luku tikin Worsip Talah, ŋaiye lenge miyeꞌ yonombe no, kin nule.\n9 Nin lahmende ŋaiye mungwim asande pe, mungwim gale si no,\nna usyunde wusyep eꞌe.\n10 Jer 15.2, 43.11Ŋaiye Got ka alaŋatme miyeꞌ ende\nnange miyeꞌ uku ka el mwahupwaiꞌe pe,\nkin ka el mwahupwaiꞌe.\nO ŋaiye Got ka alaŋatme miyeꞌ ende\nnange lenge miyeꞌ ka yenge ŋim ŋombor yonombe kin pe,\nka yenge ŋim ŋombor yonombe kin ka ole.\nŊupe ŋaiye ŋaiꞌe ŋaiꞌe taꞌe luku ka ot pe,\nlenge miyeꞌ tuweinge tikin Got ka jin bongole,\ntopoꞌe ka yurpe gare ŋoiheryembe mise tinge.\n11 Miꞌe pe, ŋam plihe metekeꞌe yowor telpei ŋoinde tikin plihe tas nase kekep meleꞌe ŋanah. Kom ŋondoh kin pe, sungwar hoi gere sai taꞌe sungwar worsip talah pe, ki ŋanange wusyep taꞌe hwaŋ embere ende. 12 Ŋupe ŋaiye yowor telpei gane, ŋaiye ŋoinde tikin nambaꞌe bongol natme yowor telpei yere, ŋaiye ŋoinde tikin pe, kin ŋende wah ŋende bongolme wah pupwa tikin yowor telpei yere, ŋaiye ŋoinde tikin. Pe kin ŋende wah embere, ŋaiye ŋende ŋaiꞌe ŋaiꞌe lalme, ŋaiye sai kekep, topoꞌe lenge miyeꞌ tuweinge lalme ka yisarꞌe ŋimbep yirisukwarme yowor telpei yere. Sisyep ŋembere luku ŋende kin, ŋaiye tatame ka ole, kom sisyep si salah. 13 Ki ŋende mirakel ŋoinde tikin. Ki ŋende nih nase moihlaꞌ nate gah kekep gah ŋembep lenge miyeꞌ tuweinge lalme yetekeꞌe. 14 Got naŋaꞌe dou me yowor telpei ganme, ŋaiye ŋoinde tikin ka ende mirakel ende bongolme wah pupwa tikin yowor telpei yere, ŋaiye ŋoinde tikin. Ki ŋende mirakel luku pe, kin nungungwohe lenge miyeꞌ tuweinge lalme, ŋaiye yarp kekep nal yaŋah ŋoinde tikin. Ki ŋana lenge wusyep mar wondohe na, “Yip lenge miyeꞌ pa tihei lou yende yipihinge tikin yowor telpei yere, ŋaiye ŋoinde tikin, ŋaiye somohon tinge yenge ŋim ŋombor yonombe kin nule no, ki plihe tahar.” 15 Pe Got nasme yowor telpei ganme nange ka unduhulꞌe yohe el oto yipihinge tikin yowor telpei yere, ŋaiye tinge si taihelou yende no, yipihinge luku ka tuhur wimun pe, ka ininge wusyep. Lahmende ŋaiye yukur yisarꞌe ŋimbep yahraꞌe naŋ yirisukwarme kin pe, kin bongol tatame ŋaiye ka ininge nange ka ongomb lenge ka yule.\n16 Yowor telpei ganme ŋana lenge mitiŋ lalme na, “Lenge lahmende ŋaiye yambaꞌe naŋ embere lakai, ŋaiye naŋ pakai, topoꞌe lahmende ŋaiye miyeꞌ tuweinge lowe, lakai ŋaipwa ŋiꞌ, topoꞌe lenge miyeꞌ wah pakaiye, lakai ŋaiye yarp hlaininge pe, tinge ka lalme yambaꞌe wutuꞌ ende, ŋaiye ka si syep non, lakai nungup tinge.” 17 Lahmende ŋaiye wutuꞌ tikin naŋ yowor telpei yukur sai syep lakai nungup tinge pe, tinge yukur tatame ŋaiye ka yiche wuhyau yambaꞌe ŋaiꞌe ŋaiꞌe, topoꞌe yende windau me ŋaiꞌe ŋaiꞌe, pakai. Wutuꞌ uku ki nalaŋatme naŋ lakai wutuꞌ tikin yowor telpei uku, ŋaiye ŋoinde tikin supule. 18 Wusyep eꞌe nalme lenge lahmende ŋaiye ŋoihmbwaip tinge ŋowor tirtatar. Lahmende ŋaiye sisyeme bworerme pe, se ka sisyeme wusyep tehei tikin naŋ yowor telpei, ŋaiye ŋoinde tikin supule. Luku pe, wutuꞌ tikin naŋ miyeꞌ, wutuꞌ eꞌe 666.\n13.1 Dan 7.3, Rev 17.3,7-12\n13.2 Dan 7.4-6\n*13.2 Yipihinge tikin laion, na etekeꞌe Rev 4.7.\n13.5 Dan 7.8,25, 11.36\n13.7 Dan 7.21\n13.8 Sng 69.28\n13.10 Jer 15.2, 43.11


Nikech Nyasaye wacho niya, “Ne awinji e ndalona mag kech; chutho ne akonyi e odiechiengʼ mar warruok.” Awachonu ni, ma e sa mar Nyasaye mowinjore, ma e odiechieng warruok.\nPinyni kaachiel gi gombo duto kadho, to ngʼat matimo dwach Nyasaye nobed mangima nyaka chiengʼ.\nOseketo gik moko duto obedo maber e kindegi. Oseketo ngima mochwere e chuny ji; kata kamano ok ginyal paro matut gima Nyasaye osetimono aa chakruok nyaka giko.\nNyaka wati tije mag Jal mane oora ka pod piny odiechiengʼ, nikech otieno biro maonge ngʼama nyalo tiyo.\nE chuny dhano ochano yore, to Jehova Nyasaye ema telone ondamo mage.\nChenro mag ngʼat matiyo matek kelo ohala to chutho e kaka rikni kelo chan.\nKik isungri kuom kiny, nikech ok ingʼeyo gima odiechiengʼ nyalo kelo.\nNdalona ni e lweti; resa e lwet wasika, kendo kuom joma lawa.\nOmiyo puonjwa kwano ndalowa kare, mondo wabed gi chuny mariek.\nTo timuru kamano ka uwinjo tiend gik matimore ndalogi. Sa osechopo mondo uchiew ua e nindo maru, nikech warruok marwa koro okayo machiegni moloyo chiengʼ mane wayie mokwongo.\nTo nikech ka ilingʼ e kinde ma kama, to jo-Yahudi noyud resruok e yo moro machielo, to in kod jood wuonu notieku. To ngʼama dingʼe ni ne ibiro e od ruoth e sa ma kama mana ni mondo ikonywa?”\n “Onge ngʼato mongʼeyo odiechiengno kata sa, obed malaike manie polo kata Wuowi, makmana Wuoro kende. Beduru motangʼ kendo ritreuru, nikech ok ungʼeyo sa manotimre.\n To wiu kik wil gi gimoro achielni osiepena mageno: Ni kuom Ruoth odiechiengʼ achiel chalre gi higni alufu achiel, kendo higni alufu achiel chalre gi odiechiengʼ achiel. Ruoth ok odeko kuom chopo singruokne, kaka jomoko paro. Un ema oweyonu thuolo mondo ulokru, nikech ohore mos ka odwaro ni kik ngʼato lal kata achiel, to odwaro mondo ji duto olokre owe richogi.\n Beduru gi rieko kuom joma odak e dieru kutiyo gi thuolo muyudo e yo maber. Neuru ni wecheu obed mangʼwon man-gi ndhandhu kinde duto, mondo ungʼe kaka dudwoki ngʼato angʼata wach e yo mowinjore.\n Beduru motangʼ ahinya kaka udak, kik udag ka joma ofuwo, to daguru ka joma riek, kutiyo gi thuolo muyudo e yo maber, nikech ndalogi richo. Kuom mano weuru bedo mofuwo, to ngʼeuru gima Ruoth dwaro.\n Koro owetena, onge tiende ndikonu kuom ndalo kata sa ma gigo notimre, nikech un uwegi ungʼeyo malongʼo ni chiengʼ Ruoth nobi apoya mana kaka jakuo poyo ji gotieno. E sa ma ji paro ni piny okwe kendo weche beyo, ema masira nopogie kadiemo wangʼ, mana kaka muoch poyo dhako man-gi ich, bende ok ginitony.\n In janyawo, dhi ir biye; mondo ineye kendo ipar yoregi, mondo ibed mariek! Biye onge jatelo kata jaloch kata ruoth, to kata kamano, gikano chiembgi e ndalo oro, kendo gichoko chiembgi e ndalo keyo.\n Chikuru itu mondo uwinja, un joma wacho niya, “Kawuono kata kiny wanadhi e dala ni, kata e dala cha, mondo wadag kuno higa achiel, mondo walok ohala kuno eka walos pesa.” Ere kaka uwuoyo kamano to ukia gima kiny notimre. Uparo ni ngimau en angʼo? Ngimau chalo mana ka ongʼwengʼo mineno sa matin kende to bangʼe lal nono. Kar wacho kamano to onego uwach mana niya, “Ka Ruoth oyie to wabiro bedo mangima mi watim ma kata macha.” Un to usungoru kendo upakoru! Ngʼeuru ni sunga ma kamano en richo. Kuom mano, ngʼato ka ngʼata mongʼeyo gima ber monego otim, to ok otimo, doko jaricho.


2 Petro 1 | Muma e Intanet | New World Translation (1984)\nMathayo Mariko Luka Johana Tich Joote Jo-Rumi 1 Jo-Korintho 2 Jo-Korintho Jo-Galatia Jo-Efeso Jo-Filipi Jo-Kolosai 1 Jo-Thesalonika 2 Jo-Thesalonika 1 Timotheo 2 Timotheo Tito Filemon Jo-Hibrania Jakobo 1 Petro 2 Petro 1 Johana 2 Johana 3 Johana Juda Fweny 1 2 3\nTim matek mondo luong mari obed madier (2-15)\nKido mamoko e wi bedo gi yie (5-9)\n1 An Simon Petro, misumba kendo jaote Yesu Kristo, andikonu un jogo moseyudo yie ma jaber ahinya kaka marwa, kokalo kuom tim makare mar Nyasachwa kod mar Jawarwa Yesu Kristo, ka awacho kama: 2 Ng’wono mogundho kod kuwe mondo omedrenu kokalo kuom ng’eyo malong’o ma un-go e wi Nyasaye kod Yesu Ruodhwa, 3 nimar teko mar Nyasaye osemiyowa gik moko duto ma konyowa dak e ngima ma nyiso ni wachiwore chuth ne Nyasaye, nikech wan gi ng’eyo malong’o e wi Jal ma noluongowa kokalo kuom duong’ kod tim maber. 4 Kokalo kuom gigo, osemiyowa singo mabeyo kendo madongo ahinya, mondo kuom duong’ kod tim maber, un bende ubed e kit Nyasaye. Kendo osemiyowa singogo nikech wasetony e gik manie piny ma ketho ji, ma gin gik ma gombo marach kelo. 5 Nikech wachno, timuru kinda duto mondo e wi yie maru, ubed gi tim maber, to e wi timu maber, ubed gi ng’eyo, 6 to e wi ng’eyo maru, ubed gi ritruok, to e wi ritruok maru, ubed gi sinani, to e wi sinani maru, ubed gi chiwruok chuth ne Nyasaye, 7 to e wi chiwruok maru chuth ne Nyasaye, ubed gi hera kaka hera manie kind owete, to e wi herau kaka hera manie kind owete, ubed gi hera. 8 Nikech ka kidogo obedo kuomu kendo gigundho kuomu chuth, gibiro geng’ou mondo kik ubed joma budho abudha nono kata ma onge nyak kuom wach ng’eyo malong’o ma usebedogo e wi Ruodhwa Yesu Kristo. 9 Nimar jal ma onge kidogo en muofu, ka odino wang’e kik ne ler,* kendo osebedo ng’at ma wiye wil ni ne osepwodhe mobedo maler koa e richone machon. 10 Kuom mano, owetena, meduru timo matek mondo une ni uchung’ motegno kaka joma Nyasaye ne oluongo kendo yiero adier, nimar ka udhi nyime timo gigo, ok unurem e yo moro amora ngang’. 11 To adier, e yo ma kamano ibiro miu gueth maduong’ mar donjo e Pinyruoth mochwere mar Ruodhwa kendo Jawarwa Yesu Kristo. 12 Nikech mano, kinde duto adwaro ni aparnu wechego kata obedo ni ung’eyogi kendo useguroru motegno e adiera man kuomu. 13 To tek mana ni pod an e del mar ringruokni,* akwano ni en gima kare mondo aparnu wechego ka achiewogo pachu, 14 ka ung’eyo mana kaka an bende, ni del ma an-goni ibiro gol oko machiegnini, mana kaka Ruodhwa Yesu Kristo ne olerona malong’o. 15 Kinde duto abiro timo kar nyalona mondo bang’ ka asea, ubi ubed gi nyalo mar paro wechegi un uwegi. 16 Ooyo, ne ok watiyo gi sigendni mag miriambo mochuogi gi riekni mag dhano kane wanyisou wach teko mar Ruodhwa Yesu Kristo kod wach kinde ma biro yudo ka entie,* to ne en nikech ne waneno duong’ ma en-go gi wang’wa. 17 Nikech nomiye luor kod duong’ koa kuom Nyasaye Wuonwa ka nonyise weche ma chal gi ma luwogi kokalo kuom duong’ miwuoro: “Ma Wuoda ma ahero, ma an awuon aseyiego.” 18 Ee, ne wawinjo wechego koa e polo sama ne wan kode e got maler. 19 Omiyo, wach mokor koro osebedonwa madier chuth, kendo utimo maber kuom keto pachu ahinya kuom wachno mana kaka duket wang’u kuom taya ma rieny kama nitiere mudho (nyaka chop piny ru kendo sulwe mokinyi orieny) ei chunyu. 20 Nimar useng’eyo wachni motelo, ni onge wach moro amora mokor ei Ndiko ma dhano e ma ne osiekogo gi pache owuon. 21 Nikech onge kinde moro amora ma wach mokor ne obiro nikech dwaro mar dhano, to ji ne wacho weche moa kuom Nyasaye ka luwore gi kaka roho maler ne tayogi.\n^ Tiende ni, “ma neno mana gik man machiegni.”\n^ Tiende sie en “tabenakel.”\n^ Wach molok kae ni “entie,” en parosia e dho Grik. Ne Glosari.


Mathayo 5 | DHO15 Bible | YouVersion\nYesu opuonjo ewi got\n1Kane Yesu oneno ji ka ng’eny kamano, ne odhi ewi got, mobet piny kuno. Jopuonjrene ne odhi ire, 2mi ochako puonjogi.\n3“Joma ong’eyo ni ok long’o e nyim Nyasaye gin johawi, nikech gueth mar Loch Polo en margi.\n4 # Isa 61.2. “Joma okuyo gin johawi, nikech nohogi.\n5 # Zab 37.11. “Joma muol gin johawi, nikech piny nobed margi.\n6 # Isa 55.1, 2. “Joma kech gi riyo mar dwaro tim makare oloyo gin johawi, nikech giniyud gima gidwaro.\n7“Joma ng’won gin johawi, nikech nong’wonnigi.\n8 # Zab 24.3, 4. “Joma onge gi richo e chunygi gin johawi, nikech ginine Nyasaye.\n9“Jothek gin johawi, nikech noluonggi ni nyithind Nyasaye.\n10 # 1 Pet 3.14. “Joma isando nikech tim ma kare gin johawi, nikech gueth mar loch polo en margi.\n11 # 1 Pet 4.14. “Un johawi ka ji yanyou kendo sandou, kawacho weche maricho duto mag miriambo kuomu, nikech an. 12#2 W.Nda 36.16; Joote 7.52.Ka gik makamago otimorenu, to beduru mamor ahinya, nikech pok maduong’ okannu e polo, nimar kamano bende e kaka ne gisando jonabi mane okwongonu.\nNgech kado gi ngech ler\n(Mariko 9.50; Luka 14.34-35)\n13 # Mar 9.50; Luka 14.34, 35. “Un e kat piny, to ka ndhath kado orumo, dochak oyud ndhadhu nadi? Ooyo! Koro oonge gi tich, omiyo ipuke mana oko, kendo ji nyone anyona.\n14 # Joh 8.12; 9.5. “Bende un e ler mar piny. Dala moger ewi got ok nyal geng’ore. 15#Mar 4.21; Luka 8.16; 11.33.Onge ng’ama nyalo moko taya, to umo gi atonga. To okete mana ewi rachungi taya, mondo orieny ni ji duto manie ot. 16#1 Pet 2.12.Kamano un bende, ler maru nyaka rieny e nyim ji, mondo gine timbeu mabeyo, mi gimi Wuonu mae polo duong’.\nYesu opuonjo tiend wach chik Musa\n17“Kik upar ni asebiro ni mondo aketh Chik Musa kata ni mondo aketh weche jonabi, to asebiro mana ni mondo achopgi. 18#Luka 16.17.Adier awachonu ni, kapok polo gi piny orumo, to kata mana nukta achiel mar Chik kata dire achiel matin, ok nolal, nyaka chop gik moko duto timre. 19Emomiyo, ng’at moketho kata mana chik achiel matinie moloyo kuom chikegi, kendo opuonjo ji mondo otim kamano, to nokwan ka ng’ama tinie moloyo e Loch Polo. To ng’at morito chikego, kendo opuonjo ji mamoko bende mondo otim kamano, ema nobed maduong’ e Loch Polo. 20Awachonu ni, ka ok timbeu beyo moloyo timbe jo-Farisai gi timbe jopuonj Chik, to ok unyal donjo e Piny Ruodh Polo kata matin!\nYesu opuonjo kuom wach mirima\n21 # Wuok 20.13; T.Chik 5.17. “Usewinjo ni ne owachi ni kwerewa ni, ‘Kik ineki, to ng’at moneko nyaka ter e bura.’ 22An to awachonu ni ng’at ma okecho gi wadgi noter e bura, kendo ng’at monyanyo wadgi, to noyal e Bura Maduong’, to ng’ato mowacho ni wadgi ni ofuwo, nong’adne buch mach mak tho! 23Omiyo ka idhi chiwo ni Nyasaye mich e kendo-mar-misango, to iparo gi kuno ni wadu moro ni kodi gi wach, 24to nyaka iwe michno e nyim kendo-mar-misango kanyo, mi idhi ir waduno piyopiyo mondo ikwong ilos kindi kode. Eka idwogi, ichiw michno.\n25“Ka ng’ato odonjoni, to winjri kode piyo ka pod un e yo udhi e bura, nikech ka ok itimo kamano, to onyalo keti e lwet jang’ad bura, mi jang’ad bura chiwi ni askari, mi teri e jela. 26Adier awachoni ni koserwaki kanyo, to ok diwuogi ngang’ ka pok ichulo faini duto te!\nYesu opuonjo kuom wach terruok\n27 # Wuok 20.14; T.Chik 5.18. “Usewinjo ni ne owachi e ndalo machon ni, ‘Kik iterri.’ 28An to awachonu ni, ka ng’ato orango dhako, mi ogombo, to oseterore kode e chunye. 29#Math 18.9; Mar 9.47.Kuom mano, ka wang’i ma korachwich ema teri e richo, to gole oko iwite kucha, nikech ber wito fuoni achiel, moloyo wito dendi duto e mach mak tho. 30#Math 18.8; Mar 9.43.To ka lueti ma korachwich ema miyo itimo richo, to ng’ade oko iwite kucha, nikech ber wito fuoni achiel, moloyo wito dendi duto e mach mak tho.\nYesu opuonjo kuom wach riembo dhako\n(Mathayo 19.9; Mariko 10.11-12; Luka 16.18)\n31 # T.Chik 24.1-4; Math 19.7; Mar 10.4. “Bende ne owachi niya, ‘Ng’at moriembo chiege, to nyaka mi chiegeno barup weruok.’ 32#Math 19.9; Mar 10.11, 12; Luka 16.18; 1 Kor 7.10, 11.An to awachonu ni, ng’at moriembo chiege nikech wach moro amora ma ok mana wach terruok, miyo chiegeno bedo jaterruok. To bende ng’at mokendo dhako ma chwore oriembo, en bende oterore.\nYesu opuonjo kuom wach kuong’ruok\n33 # T.Lawi 19.12; Kwan 30.2; T.Chik 23.21. “Usewinjo bende ni ne owachi ni kwerewa niya, ‘Kik uketh kuong’ruok musetimo, to nyaka utim gima usekuong’oru ni Ruoth ni unutim.’ 34#Jak 5.12; Isa 66.1; Math 23.22.Anto awachonu ni, kusingoru, to kik ukuong’ru ngang’, kata gi nying polo, ni kech polo en kom duong’ mar Nyasaye, 35#Isa 66.1; Zab 48.2.kata kik ukuong’ru gi nying piny, nikech piny en raten tiende, kata kik ukuong’ru gi nying Jerusalem, nikech en e dala mar Ruoth maduong’. 36Kata kik ukuong’ru gi nying wiu, nimar ok unyal loko kata mana yier achiel bed marachar kata marateng’. 37To ka udwaro wacho ni ‘Ee’, to wachuru mana ni ‘Ee’, to ka en ‘Ooyo’, to obed mana ‘Ooyo’, nikech gima okadho kanyo to oa mana kuom Satan.\nYesu opuonjo kuom wach chulo kuor\n38 # Wuok 21.24; T.Lawi 24.20; T.Chik 19.21. “Usewinjo ni ne owachi niya, ‘Wang’ kar wang’, kendo lak kar lak’. 39An to awachonu ni kik uchul kuor ni joma otimonu marach. Ka ng’ato othalo lembi ma korachwich, to lokne komachielo bende mondo othal. 40Kata ka ng’ato dwaro donjoni mondo okaw sadi, to miye koda ka kotini bende. 41Kata ka askari moro ochuni ni mondo iting’ne misike mael achiel, to ting’nego moromo mael ariyo. 42Bende ka ng’ato okwayi gimoro, to miye; kata ka ng’ato dwaro holo gimoro kuomi, to kik itamri.\nYesu opuonjo ji ni onego her wasikgi\n43“Usewinjo ni ne owachi ni, nyaka uher joweteu, to ubed mamon gi wasiku. 44An to awachonu ni nyaka uher wasiku, kendo ulam Nyasaye ni joma sandou, 45mondo ubed nyithind Wuonu mae polo, mamiyo chieng’e wuok ni joma richo kod joma beyo. Kodhe bende omiyo chue ni joma timbegi kare, kendo ni joma timbegi richo. 46Ka uhero mana joma oherou kende, to ere pok ma uparo ni duyudi? Donge kata josol osuru bende timo mana kamano? 47Bende ka oweteu kende ema umoso, to koro ere gima ber muloyogo ji ma maoko? Donge joma kia Nyasaye bende timo mana kamano? 48#T.Lawi 19.2; T.Chik 18.13.Emomiyo nyaka ubed malong’o chuth, mana kaka Wuonu mae polo long’o.


Amos 8 - Holy Bible [Luo Bible 2020] - (Amo 8)\nFweny mane Jehova Nyasaye Manyalo Gik Moko Duto okelona ema: Ne aneno atonga mopongʼ gi olemo mochiek.\nEka Jehova Nyasaye nopenja niya, “Amos, ineno angʼo?” Ne adwoke niya, “Aneno atonga mopongʼ gi olemo mochiek.” Eka Jehova Nyasaye nowachona niya, “Mano e kaka joga Israel oseikore ni kum kendo ok anawegi ma ok akumogi.”\nJehova Nyasaye Manyalo Gik Moko Duto wacho niya, “Chiengʼno wende ma iwero e hekalu nolokre mag ywak, ka ringre joma otho opie kuonde duto, kendo piny to olingʼ thi!”\nWinjuru un joma sando jochan, kendo mosiko mana kamayo joma odhier puothegi,\nkuwacho niya, “Mad ndalo mag lemo mar dwe manyien rum piyo, mondo wayud thuolo mar uso cham.” Bende upenjoru niya, “Ndalo mag Sabato to biro rumo karangʼo mondo wagol chambwa warundi, eka wanyalo choro nengo malo, kendo tiyo gi rapim ma ok nikare, ma wawuondogo jongʼiewo!\nE kindeno wabiro uso cham maricho e nengo maber, bangʼe wabiro ngʼiewo joma odhier e nengo marom, gi nengo mingʼiewogo pat pat mondo gibed wasumbini magwa.”\nJehova Nyasaye ma Nyasach joka Jakobo osekwongʼore ni wiye ok nowil gi timbegi maricho.\n“Donge gima kamano biro miyo piny yiengni mi ji duto modak e iye ywagi? Piny duto biro pongʼ ma oo oko mana ka aora Nael manie piny Misri.”\nJehova Nyasaye Manyalo Gik Moko Duto wacho niya, “Chiengʼno anami chiengʼ podhi e chuny odiechiengʼ tir, kendo anami piny lokre mudho godiechiengʼ.\nSewni mau mag lemo nolokre ywak mar tho, wendeu mag mor, to nolokre dengo. Uduto anami urwakru gi pien gugru ka ulielo wiyeu mapoth. Unuchal kod joma ywago wuodgi ma miderma, kendo odiechiengʼno nobed malit mapok ne kone e piny.”\nJehova Nyasaye Manyalo Gik Moko Duto wacho niya, “Ndalo biro ma abiro kelo kech e piny, to ok nobed kech mar chiemo, kata riyo mar pi, to nobed riyo mar winjo wach Jehova Nyasaye.\nJi nowuoth kadawo kochakore nyandwat e dho nam achiel nyaka dho nam machielo kendo ginidigni chakre yo nyandwat nyaka yo wuok chiengʼ, ka gimanyo kama digiyudie wach Jehova Nyasaye, to ok giniyudi kata matin.\n“Chiengʼno “nyiri mabeyo kod yawuowi maroteke nopodh piny ni kech riyo.\nJi duto makwongʼore gi nying Ashima, ma nyasaye madhako mar Samaria, kata makwongʼore gi nyasach Dan, kendo gi nyasach Bersheba, nopodh chuth, ma ok ginichak gia malo.”


Kuom mano, jiwreuru kendo konyreuru, mana kaka koro utimoni.\nKik wawe mak wachokore kaachiel, kaka jomoko oseweyo timo, to nyaka wajiwreuru ng’ato gi ng’ato, to moloyo onego utim kamano kuneno ka Chieng’ Ruoth sudo machiegni.\n “Awachonu ni, Chieng’ Bura, ng’ato ka ng’ato nodwok wach kuom weche manono duto mosewacho. Weche mawuok e dhogi ema nomi ilo bura, kata ema nomi bura loyi.”\n Owetena, kata ka oyud ng’ato rando katimo gimoro marach, to un ma uwuotho kuom Roho nyaka utem mondo urieye gi chuny mamuol, kuritoru mondo un bende kik udonj e tem ma kamano. Kawuru ting’ mag jowadu, nikech kutimo kamano to uchopo chik mar Kristo.\nNg’ato ka ng’ato nyaka par kaka onyalo jiwo wadgi omed bedo gi hera kod timbe mabeyo.\n nimar thagruok matin mwayudoni rumo piyo, to obiro kelonwa duong’ miwuoro kendo mosiko, nikech ok waketo parowa e gik mineno, to mana e gik ma ok ne. Gik mineno rumo, to gik ma ok ne osiko mochwere.\nEmomiyo koro weuru miriambo! Ng’ato ka ng’ato mondo owach ni wadgi mana adiera, nikech wan duto wan fuond ringruok achiel.\nTo kum ma jou mathoth osemiyo ng’atno oseromo,


Ere Kaka Inyalo Yudo Ber Kuom Chamo Chiemb Chuny Duto ma Jehova Miyowa? | Puonjruok\n“An Jehova Nyasachi, mapuonji mondo iyud konyruok.”—ISA. 48:17.\nWENDE: 117, 114\nEn ang’o ma nyalo miyo moko kuom chiemb chuny mimiyowa obawa?\nGin paro mage ma ka watiyogo to nyalo konyowa yudo ber kuom somo buge duto manie Muma?\nEre kaka somo gasede gi buge molos ne rowere kod ji duto nyalo konyowa?\n1, 2. (a) Joneno mag Jehova neno Muma nade? (b) En buk mane e Muma mihero somo ahinya?\nJONENO MAG JEHOVA ohero somo Muma ahinya nimar oting’o puonj migeno. Puonjgo hoyowa kendo gimiyowa geno. (Rumi 15:4) Waneno Muma “kaka wach Nyasaye,” to ok kaka buk moting’o pach dhano.—1 The. 2:13.\n2 Onge kiawa ni ng’ato ka ng’ato kuomwa nigi kamoro e Muma mohero somo. Jomoko ohero somo buge mag Injili, ma wuoyo e wi kido mabeyo mag Jehova ma nonenore kuom Wuode. (Joh. 14:9) Jomoko to ohero somo buge ma wuoyo e wi weche ma nokor, kaka bug Fweny, ma wuoyo machuok kuom “gik ma nyaka timre e kinde mokayo machiegni.” (Fwe. 1:1) Donge en adier ni waduto waseyudo hoch sama wasomo bug Zaburi kata yudo puonj moko ma nyalo konyowa sama wasomo bug Ngeche? Kuom adier, Muma en buk ma konyo ji duto.\n3, 4. (a) Wanyalo wacho ang’o e wi bugewa? (b) Gin buge mage migoyoga mondo okony ji mopogore opogore?\n3 Nikech wahero somo Muma, mano miyo wahero bende bugewa ma lero Muma. Kuom ranyisi, wamor ahinya gi chiemb chuny ma wayudo e buge, brosua, gasede, kod gik mamoko kaka vidio. Wang’eyo ni Jehova pidhowa kokalo kuom bugego mondo okonywa wabed gi winjruok maber kode, kendo wabed “motegno e yie.”—Tito 2:2.\n4 Mopogore gi buge mogo ne Joneno mag Jehova duto, igoyoga buge moko mondo okony rowere, to moko igoyoga mondo okony jonyuol. Ng’eny weche moko manie bugewa kata moket e websait, oikga mondo okony joma ok gin Joneno. Chiemb chuny modhurogo paronwa ni Jehova osechopo singone ma nosingo ni ‘nolos ne ji duto sawo moro mar gik mamiyo.’—Isa. 25:6.\n5. Wanyalo bedo gadier ni Jehova morga gi ang’o?\n5 Nyalo bedo ni thothwa gombo yudo thuolo momedore mar somo Muma kaachiel gi buge ma lero Muma. Wanyalo bedo gadier ni Jehova mor gi kinda ma watimo mar tiyo “maber gi kinde ma [wan-go]” ka wasomo Muma pile kendo timo puonjruok ma marwa wawegi. (Efe. 5:15, 16) Adier en ni ok yot somo weche duto moiknwa. Kata kamano, onego wafweny gima nyalo timorenwa ka ok wasomogi giduto. Gino nyalo bedo ang’o?\n6. En ang’o ma nyalo monowa chamo chiemb chuny moko ma Jehova miyowa?\n6 Nitie gik mabeyo ma nyalo bayowa ka waweyo ma ok wachamo chiemb chuny moko nikech waparo ni ok gimulwa. Kuom ranyisi, nade ka kamoro ma wasomo e Muma ok otudore gi chal ma wantiere sani? To nade ka buk moro ondik mondo okony jomamoko mopogore kodwa? Dibed ni wasomogiga awiye awiye ma ok wapar matut e wi gima wasomo, koso wajaweyo ma ok wasomogi kata matin? Ka en kamano, nyalo bedo ni nitie weche moko ma nyalo konyowa e ngimawa ma bayowa. Ere kaka wanyalo tang’ ne tim ma kamano? Ng’ato ka ng’ato kuomwa nyaka ng’e ni Jehova e soko mar chiemb chuny duto. Kokalo kuom janabi Isaya, nowacho kama: “An Jehova Nyasachi, mapuonji mondo iyud konyruok.” (Isa. 48:17) Nono weche adek ma luwogi biro konyowa ng’eyo kaka wanyalo tiyo gi ndiko duto manie Muma kaachiel gi chiemb chuny duto ma imiyowa.\nPARO MOKO MA NYALO KONYOWA SAMA WASOMO MUMA\n7. Ang’o momiyo dwarore ni wasom Muma ka wan gi paro mowinjore?\n7 Som Muma ka in gi paro mowinjore. Muma wacho maler ni “Ndiko duto okudh gi much Nyasaye kendo gikonyo.” (2 Tim. 3:16) En adier ni kuonde moko e Muma, ne ondik ne ng’ato achiel kachiel, kata ne oganda moro. Mano e momiyo dwarore ni wasom Muma ka wan gi paro mowinjore. Owadwa moro wacho kama: “Sama asomo kamoro e Muma, atemoga paro puonj mang’eny ma anyalo yudo kama asomono. Mano jiwaga mondo ane gik moko e yo matut moloyo.” Ka pok wachako somo Muma, wanyalo lemo mondo Jehova okonywa bedo gi paro mowinjore kendo omiwa rieko mar fwenyo puonj modwaro ni wayud.—Ezra 7:10; som Jakobo 1:5.\nBe somo Muma konyi e yo maber chuth? (Ne paragraf mar 7)\n8, 9. (a) Sama wasomo Muma, gin penjo mage ma wanyalo penjore? (b) Gik ma dwarore ni ng’ato otim e ka obed jaduong’-kanyakla nyisowa ang’o e wi Jehova?\n8 Penjri penjo moko. Sama isomo kamoro e Muma, ling’ matin, kendo penjri penjo moko kaka: ‘Wachni puonja ang’o e wi Jehova? Anyalo tiyo nade gi wechegi e ngimana? Ere kaka anyalo tiyo gi wechego e konyo jomoko?’ Ka waparo matut e wi wechegi, wanyalo bedo gadier ni wabiro yudo puonj mang’eny sama wadhi nyime somo Muma. Kuom ranyisi, par ane gik ma dwarore ni ng’ato otim e ka obed jaduong’-kanyakla. (Som 1 Timotheo 3:2-7.) Nikech thothwa ok gin jodong-kanyakla, wanyalo chako paro ni wach manie ndikono ok mulwa kata matin. Kata kamano, ka wayudo dwoko mag penjo ma wadwaro nonogi, wabiro neno ni kare gik ma dwarore ni ng’ato ochop e ka obed jaduong’-kanyakla, bende nyalo konyowa e yore mang’eny.\n9 Wachni puonja ang’o e wi Jehova? Sama Jehova nyisowa gik ma dwarore mondo oket ng’ato e migawo mar tayo kanyakla, mano nyiso ni odwaro ni joma omiyo migawo obed gi kido mabeyo. Odwaro ni giket ranyisi maber, kendo obiro ng’adonegi bura kaluwore gi kaka gitimo ne kanyakla “ma nong’iewo gi remb Wuode owuon.” (Tich 20:28) Jehova dwaro ni wawinj maber sama wan e bwo jokwath moketo mondo oritwa. (Isa. 32:1, 2) Kaluwore gi wechego, wanyalo neno ni kare kido ma jodong-kanyakla onego obedgo nyiso kaka Jehova oherowa ahinya.\n10, 11. (a) Sama wanono gik ma dwarore mondo ng’ato obed jaduong’-kanyakla, ere kaka wanyalo tiyo gi wechego e ngimawa? (b) Wanyalo tiyo nade gi wechego e konyo jomoko?\n10 Anyalo tiyo nade gi wechegi e ngimana? Kinde ka kinde, owadwa ma en jakony-tich kata jaduong’-kanyakla onego ononre mondo one ka be pod en gi kidogo kod kuonde monego otimie dongruok. Owadwa ma “temo matek mondo obed jarit mar kanyakla” onego otim kinda mondo obed gi kidogo, nikech mago gin kido ma nyaka ng’ato obedgo e ka okete e migawono. (1 Tim. 3:1) Jokristo duto nyalo puonjore gik ma miyo iketo ng’ato obed jaduong’-kanyakla kata jakony-tich nikech thothgi gin gik ma Jehova dwaro ni watim. Kuom ranyisi, Jokristo duto nyaka bed joma tur kendo ma pachgi long’o. (Fil. 4:5; 1 Pet. 4:7) Nikech jodongo keto “ranyisi maber ne kueth,” wanyalo puonjore koa kuomgi kendo ‘luwo yiegi.’—1 Pet. 5:3; Hib. 13:7.\n11 Ere kaka anyalo tiyo gi wechego e konyo jomoko? Sama watayo jopuonjrewa mag Muma, wanyalo somonegi ndiko ma wuoyo e wi gik ma dwarore ni ng’ato otim e ka okete jaduong’-kanyakla mondo ging’e pogruok mantie e kind jodong-kanyakla mag Joneno mag Jehova kod jotend dinde mamoko. Bende, sama wasomo wechego, wanyalo neno kinda ma jodong-kanyaklawa timo mondo gitawa. Neno kaka gichiwore jiwowa mondo wamigi luor nikech ‘gitiyo matek e kindwa.’ (1 The. 5:12) Kaka wamedo nyisogi luor matut e kaka wamedo miyo gitiyo matek ka gimor moloyo.—Hib. 13:17.\n12, 13. (a) Ka watiyo gi gige timo nonro ma wan-go, gin gik mage ma wanyalo nono? (b) Chiw ane ranyisi ma nyiso kaka ng’eyo weche moko motudore gi kama isomo nyalo konyi ng’eyo puonj moko ma ok yot fwenyo.\n12 Tim nonro. Ka watiyo gi gige timo nonro ma wan-go, wanyalo nono weche kaka:\nEn ng’ano ma nondiko weche manie Ndiko ma asomogi?\nWechegi nondik kanye, kendo nondikgi karang’o?\nGin weche mage madongo ma notimore sama ne indiko bugno?\nKa wan gi weche ma kamago e paro, ginyalo fwenyonwa puonj moko ma ok yot fwenyo.\n13 Kuom ranyisi, ne ane weche manie bug Ezekiel 14:13, 14, ma wacho niya: ‘Ka piny moro otimona marach kuom timo gimoro mokwer, kendo arieyo lueta kuome, kendo ketho chiembgi duto kendo kelo kech kuome, kendo golo oko kuome dhano gi chiaye; kata ji adekgi: Noa gi Daniel kod Ayub da gintie, digireso chunygi giwegi kende kuom timbegi makare, Ruoth Nyasaye owacho.’ Ka watimo nonro, wafwenyo ni Ezekiel nondiko wechegi chiegni higa mar 612 Ka Kristo Podi. Kindeno noyudo ka higni pieche osekalo nyaka ne Noa gi Ayub tho, to e ma podi Nyasaye ne paro kaka ne gichung’ motegno. Daniel to ne pod ngima. Nenore ni ne en rawera ma jahigni 20 kama sama Jehova ne owacho ni ne en ng’at makare kaka Noa kod Ayub. Mano puonjowa ang’o? Jehova neno kendo omor gi jotichne mochung’ motegno kata bed ni pod gitindo.—Zab. 148:12-14.\nSOMO BUGE DUTO MIMIYOWA NYALO KONYOWA\n14. Buge molos ne rowere nyalo konyogi nade, to bugego nyalo konyo jomamoko e yo mane? (Ne picha manie chak sulani.)\n14 Mana kaka somo Muma duto konyowaga, e kaka chamo chiemb chuny duto momiwa bende nyalo konyowa. Par ane ranyisi ma luwogi. Buge mogo ne rowere. Higni mokalo machiegni, osego buge mang’eny ne rowere.  Moko kuom bugegi olos mondo okonygi nyagore gi pek ma giyudo e skul kod kaka ginyalo nyagore gi gombo kod timbe ma rowere betgago. Ere kaka somo weche ma kamago nyalo konyowa waduto? Ka watimo kamano, ginyalo konyowa ng’eyo pek ma rowerewa mochung’ motegno nigago. Mano biro miyo wang’e kaka wanyalo konyogi kendo jiwogi.\n15. Ang’o momiyo Jokristo mamoko bende onego osom buge molos ne rowere?\n15 Thoth chandruoge miwuoyoga kuomgi e buge mondik ni rowere yudo Jokristo duto. Waduto nyaka waked matek ne yiewa, wachik pachwa kod chunywa, wakwed aola mag mbese, watang’ ne osiepe maricho, kod yore ma ok owinjore mag mor. Weche kaka magi kod mamoko ondik e bugewa molos ne rowere. Be Jokristo ma ok gin rowere onego opar ni somo bugego ok nyal konyogi? Ooyo ngang’. Kata obedo ni weche mondik e bugego oket e yo ma moro rowere, bugego oting’o puonj mosir gi Ndiko kendo ginyalo konyowa waduto.\n16. En ang’o machielo ma bugewa konyogago rowere mondo otim?\n16 Mopogore gi konyo rowere onyagre gi chandruogegi, bugewa bende konyogi bedo gi winjruok maber gi Nyasaye. (Som Eklesiastes 12:1, 13.) Mano bende nyalo konyo Jokristo ma ok gin rowere. Kuom ranyisi, Amkeni! ma April 2009 nigi sula ma wiye wacho ni “Vijana Huuliza . . . Ninaweza Kufanya Nini ili Nifurahie Kusoma Biblia?” Sulano wuoyo e wi yore moko ma rowere nyalo tiyogo mondo somo Muma obednegi mamit. Sulano nigi sanduku ma ng’ato nyalo ng’ado kae to oketo e Mumbe mondo obi okonye bang’e. Be sulano osekonyo joma dongo bende? Nyaminwa moro ma osekendi ma jahigini 24 ma nigi nyithindo nowacho kama: “Asebedo ka anyagora gi wach somo Muma. Paro ma ne ochiw e gasedni nokonya ahinya kendo sani atiyo maber gi sanduku ma ne ang’adono. Tinde an gi siso mar somo Muma. Anyalo neno kaka buge manie Muma ochan kendo gitudore e yo maber. Pok nabedoga gi siso mar somo Muma kaka sani.”\n17, 18. Somo buge molos ne joma ok gin Joneno nyalo konyowa e yore mage? Chiw ane ranyisi.\n17 Buge ma ogo ne ji duto. Kochakore higa mar 2008, wasebedo ka watiyo gi Ohinga mar Jarito gocho mar puonjruok migoyoga ne Joneno mag Jehova. To nade gasede milosoga ne joma ok gin Joneno? Be wan bende ginyalo konyowa ka wasomogi? Wanon ane ranyisini. Kaw ane ni chieng’ moro un e chokruok to kapok twak mar ji duto ochakore, ineno ng’at moro ma nyocha igwelo kobiro e Od Romo. Donge inyalo bedo mamor ndi! Sama twak dhi nyime nyaka bed ni pachi bende ni kuom wendono. Chal ka gima iwinjo twagno e loye. Bang’ winjo twagno, iyudo ka twagno odonjoni e yo moro makende.\n18 Gima chalo kamano bende nyalo timorenwa sama wasomo gasede kod buge mondik ne ji duto. Kuom ranyisi, Ohinga mar Jarito mogo ne ji duto wuoyoga e wi puonj mag Muma ka gitiyo gi weche ma joma ok gin Joneno nyalo winjo mayot. To mano bende e kaka indikoga sula mang’eny manie jw.org/luo, e wiye kaka “Dwoko Penjo ma Ji Nigo e Wi Muma” kod “Penjo ma Ji Jopenjo.” Sama wasomo wechego, wamedo ng’eyo e yo matut adiera mwasebedo ka wang’eyo. E wi mano, wanyalo puonjore yore manyien mag lero gik ma wayiego sama wan e tij lendo. E yo machalo kamano, gaset mar Amkeni! jiwowaga kinde duto mondo wabed gadier ni Nyasaye madier nitie kendo okonyowa lero ne ng’ato yie ma wan-go.—Som 1 Petro 3:15.\n19. Wanyalo nyiso nade ni wadwoko erokamano kuom chiemb chuny ma Jehova miyowa?\n19 Jehova osemiyowa chiemb chuny mang’eny mondo joma “nigi riyo mar ng’eye” oyud resruok. (Mat. 5:3) Weuru wadhi nyime chamo chiemb chuny duto ma imiyowaga. Ka watimo kamano wabiro nyiso ni wadwoko erokamano ne Jalno ma puonjowaga mondo wayud konyruok.—Isa. 48:17.\n^  (paragraf mar 14) Moko kuom bugego gin Maswali Ambayo Vijana Huuliza—Majibu Yafanyayo Kazi, buk mokwongo kod mar 22, kaachiel gi wiye ma wacho ni “Vijana Huuliza,” ma yudore e Websaitwa e dho Swahili.


Yore ma Wanyalo Tiyogo gi JW Library\nSOM E Abbey Abui Acholi Afrikaans Albanian Altai Alur Amharic Arabic Armenian Armenian (Ma Imbo) Aukan Aymara Azerbaijani Azerbaijani (Cyrillic) Baoule Bashkir Basque Bassa (Cameroon) Batak (Karo) Batak (Simalungun) Batak (Toba) Bengali Bete Biak Bicol Bislama Bolivian Bulgarian Cambodian Catalan Cebuano Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Chitonga Chitonga (Malawi) Chitumbuka Chiyao Chokwe Chol Chuvash Cibemba Cinyanja Croatian Czech Dangme Danish Dhok mar Ranyisi ma Brazilian Dholuo Digor Drehu Dutch Edo Efik Estonian Ewe Faransa Faroese Fijian Finnish Fon Ga Galician Garifuna Georgian German Greek Greenlandik Guarani Guerze Gujarati Gun Haitian Creole Hausa Hebrew Herero Hiligaynon Hindi Hiri Motu Hmong (White) Hungarian Iban Ibanag Icelandic Igbo Iloko Indonesian Isoko Italian Japanese Javanese Jula Kabiye Kabuverdianu Kachin Kannada Kazakh Kekchi Kikamba Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisi Kisonge Kisungu Kongo Korean Kpelle Krio Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lamba Laotian Latvian Lenje Lingala Lithuanian Low German Luganda Lukhonzo Lunda Luvale Macedonia Macua Malagasy Malay Malayalam Maltese Mam Mapundugun Marathi Mauritian Creole Maya Mazatec (Huautla) Mbunda Mende Mixe Mixtec (Guerrero) Mizo Mongolian Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Nothern Puebla) Navajo Ndau Ndebele Ndebele (Zimbabwe) Ndonga Nepali Ngabere Ngangela Nias Nigerian Pidgin Norwegian Nsenga Nyaneka Nyungwe Nzema Okpe Oromo Ossetian Otetela Otomi Pangasinan Papiamento (Curacao) Persian Pidgin (Cameroon) Polish Portuguese Portuguese (Portugal) Punjabi Quebec (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Rarontongan Romanian Romany (Macedonia) Romany (Macedonia) Cyrillic Romany (Southern Greece) Runyankore Russian Rutoro Samoan Sangir Sango Saramaccan Sena Sepedi Serbian Serbian (Roman) Sesotho (Lesotho) Setswana Seychelles Creole Shona Sidama Silozi Sinhala Slovak Slovenian Soli Solomon Islands Pidgin Spanish Sranantongo Sunda Swahili Swahili (Congo) Swati Swedish Tagalog Tahitian Tajiki Tamil Tarascan Tatar Telugu Tetun Dili Thai Tigrinya Tiv Tlapanec Tojalabal Tok Pisin Tongan Totonac Tshiluba Tshwa Tsonga Turkish Turkmen Tuvaluan Twi Tzeltal Tzotzil Uighur (Cyrillic) Ukrainian Umbundu Urdu Urhobo Uruund Uzbek Valencian Venda Vezo Vietnamese Wallisian Waray-Waray Wayuunaiki Welsh Wolaita Xhosa Yacouba Yoruba Zande Zapotec (Isthmus) Zapotec (Lachiguiri) Zulu\nSom Muma kod bug Nono Ndiko Pile\nSom Kitabu cha Mwaka, gasede, kod buge mamoko. Ti gi kar bookmark\nIkri ne chokruoge kikiewo dwoko\nNe vidio mopogore opogore\nSom Ndiko ma jagol-twak owacho. Ti gi kar history mondo okonyi e yudo Ndiko ma ne osesom motelo\nKar ting’o buge mang’eny sama idhi e chokruok, inyalo tiyo gi JW Library mondo iluwri gi chenro sama chokruok dhi nyime kendo inyalo tiyo kode e wer. JW Library nigi wende manyien ma pod onge e bugewa mag wer\nE TIJ LENDO:\nNyis ng’at morwako wach gimoro ma yudore e JW Library, kendo ikonye keto JW Library e simbe, tablet ma en-go kata e komyutane\nTi gi search mondo okonyi yudo Ndiko moro e Muma. Kapo ni wach ma imanyo ok yudre e New World Translation, inyalo manye e Reference Bible\nNyis vidio. Kapo ni ng’at milendone nigi nyithindo, inyalo tugonegi achiel kuom vidio mag Bed Osiep Jehova. Bende, inyalo nyisogi vidio mar Ang’o Momiyo Onego Ipuonjri Muma? mondo gibed gi siso mar puonjruok Muma. Kapo ni ng’ato wacho dhok mopogore inyalo nyise vidio ma yudore e dhok ma owachono\nKa idwaro somo ne ng’ato Ndiko moro e dhok machielo kitiyo gi JW Library, yaw Ndikono, kae to idi kwan matindo midwaro somono. Obiro riedoni gik moko adek e wi Ndiko midiyono, yier madiere


Wan to opwodhowa nikech Yesu Kristo nochiwo ringre owuon nyadichiel kende, kotimo mana gima ne Nyasaye dwaro.\n nimar chuny dhano ema paro maricho wuokie mamiyo otimo gik ma ok kare, kaka chode gi kuo gi nek gi terruok kod gombo, kaachiel gi gik mamono, kaka wuond gi anjawo gi nyiego gi kuoth gi sunga kod fuwo.\n “Kik ung’ad ni ji bura, mondo un bbende kik ng’adnu bura, nikech yo ma ung’adoe ni ji bura, e yo ma un bende nong’adnue bura, kendo rapim ma upimoe ema un bende nopimnue.\n To Yesu nowachone niya, “Dwok liganglani e olalo, nikech ji duto makawo ligangla notho mana tho ligangla. Uparo ni ok anyal kwayo Wuora, mi oorna piyopiyo malaika mang’eny moloyo ogend lweny apar gariyo? To ka kamano, to wach Muma mawacho ni gigi nyaka timre, dichop nadi?”\n Koro in to, ere gima omiyo ing’ado ni owadu bura? Koso in, ere gima omiyo ichayo owadu? Donge ung’eyo ni wan duto wabiro chung’ e nyim kom bura mar Nyasaye? Mana kaka ondiki e Muma niya, “An Ruoth Nyasaye mangima, akuong’ora niya, ‘Ji duto nogona chonggi piny, kendo ng’ato ka ng’ato nohul ni an e Nyasaye.’ ” Omiyo ng’ato ka ng’ato kuomwa nowach mana wach man kuome owuon ni Nyasaye. Kuom mano mondo waweuru ng’ado ni jowadwa bura. To keturu chunyu mondo une ni ok utimo gimoro manyalo miyo owadu podhi, kata ma dimi otim richo.


Ang’o Momiyo Chandruok Ng’eny Ahinya?\nSOM E Afrikaans Albanian Amharic Arabic Armenian Armenian (Ma Imbo) Aymara Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Croatian Czech Danish Dholuo Dutch Efik Estonian Ewe Faransa Finnish Ga Georgian German Greek Greenlandik Guarani Haitian Creole Hiligaynon Hungarian Igbo Iloko Indonesian Italian Japanese Kazakh Kikuyu Kinyarwanda Kirghiz Kirundi Kisungu Korean Kwangali Lingala Lithuanian Malagasy Maltese Mizo Moore Myanmar Ngabere Norwegian Nzema Oromo Papiamento (Aruba) Papiamento (Curacao) Persian Polish Portuguese Punjabi Quechua (Bolivia) Rarontongan Romanian Russian Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swedish Tagalog Tahitian Tatar Telugu Thai Tigrinya Tsonga Turkish Twi Ukrainian Uruund Vietnamese Wayuunaiki Xhosa Yoruba Zulu\nMondo wang’e gadier gimomiyo piny opong’ gi chandruok koda gimomiyo tieko chandruogego osetamo dhano kata obedo ni gisetemo ahinya, nyaka wakwong wang’e gima kelo chandruok. Kata obedo ni gik makelo chandruok ng’eny kendo moko winjo tiendgi tek, wamor ng’eyo ni Muma nyalo konyowa ng’eyogi. E sulani, wabiro nono gik moko abich madongo mamiyo chandruok ng’eny ahinya e piny. Warwaki mondo inon ane gima Muma wacho kendo ine kaka Wach Nyasaye konyowa ng’eyo gadier gima kelo chandruok e piny.—2 Timotheo 3:16.\nSIRKANDE MARICHO MAG DHANO\nMuma wacho kama: “Ka ng’a marach okawo ruoth, ji ng’ur.”—Ngeche 29:2.\nKinde mang’eny, jotelo mag agoko osekelo chandruok mokalo awacha ne joma gilocho e wigi. Ok en adier ni jotelo duto locho gi agoko. Moko osebedo gi chuny maler mar konyo dhano wetegi. Kata kamano, bang’ donjo e loch, giyudo ni ok ginyal chopo gik ma gidwaro nikech ywaruok gi piem. Kinde moko, jotelo tiyo gi tekogi marach mondo gimewrego to koni ji hinyore. Henry Kissinger, ma ne en Secretary of State mar piny Amerka, nowacho kama: “Histori opong’ gi sigendni mag joloch ma ne osetemo kelo lokruoge mabeyo to ne ogoyo le e kidi.”\nMuma be medo jiwo ni: “Dhano onge gi teko yiero yore mowuothoe.” (Yeremia 10:23) Dhano morem onge gi rieko madwarore mondo ochik yorene duto maber. Ka dhano ok nyal tayore owuon, ere kaka onyalo tayo oganda mangima? Be ineno gimomiyo dhano ok nyal tieko chandruok chuth? Kuom adier, thothne, gima osekelo ne dhano chandruok en loch marach.\nDINDE MAG MIRIAMBO\nYesu nowacho kama: “Ma eri e ma nomi ji duto ong’e ni un jopuonjrena, ka un uheroru ng’ato gi ng’ato.”—Johana 13:35.\nJotelo duto mag din puonjo hera gi kuwe. Kata kamano, adiera en ni pok gipuonjo jolupgi hera madier ma tieko chuth sigu moro amora ma ng’ato nyalo bedogo. Kar konyo ji obed gi hera, din osepogo ji, osejiwo tim mar buono jomoko, kendo osekelo tungni e ogendni koda e kind pinje mopogore opogore. Hans Küng, ma nono weche din notieko buge miluongo ni Christianity and the World Religions kowacho niya: “Lwenje mosetimie timbe mag mahundu madongoe moloyo kendo ma ji osechiworee moloyo, gin lwenje migoyo e nying din kata ma din oriwo lwedo.”\nE wi mano, jotend dinde mang’eny ok kaw okang’ ne joma terore, bed ni gin joma pok odonjo e kend kata mosedonjo e kend, kendo ok gikaw okang’ ne chwo manindo gi chwo koda mon manindo gi mon. Mani osekelo tuoche mang’eny, osemiyo mine mang’eny ogolo ich, osemiyo ji onyuol oko mar kend, kendo oseketho kend kaachiel gi ngima joot, ma osekelo lit maok wachi.\nDHANO OREM KENDO NIGI GOMBO MARICHO\n“Ng’ato ka ng’ato itemo ka gombone otere, kendo oyondhe. Eka gombo kosemako ich onywolo richo, to richo kosedongo ogik, onywolo tho.”—Jakobo 1:14, 15.\nNikech waduto wan joma orem, wathoro timo gik maok kare kendo nyaka waked matek gi “gombo mag ringruok.” (Jo Efeso 2:3) Kata kamano, en gima tek ahinya kedo gi gombo moro marach seche ma thuolo oneno mar chopo gombono. Kapo ni waweyo gombo maricho olowa, mano nyalo nyuolonwa chandruoge maricho ahinya.\nJandiko moro miluongo ni P. D. Mehta nondiko kama: “Chandruoge mang’eny mayudowa kaka dhano bedoe nikech gombowa wawegi, manyo mor e yo mokalo tong’, guondo koda manyo duong’.” Ji mang’eny ma ne nigi nying maber osekethore. Gisekelo chandruoge mang’eny ne joodgi, osiepegi, koda joma moko nikech gombogi mokalo tong’ ka gibedo misumba gik moko kaka kong’o, yedhe ma mero, tuke mag locho gi hawi, koda terruok. Donge wanyalo yie gi Muma sama owacho ni: “Chuech duto chur kaachiel, kendo neno rem nyaka kawuono”?—Jo Rumi 8:22.\nJOCHIENDE MIYO DHANO CHANDORE\nMuma nyisowa ni Satan en “nyasach pinyni” kendo nitie malaike maricho miluongo ni jochiende ma riwe lwedo.—2 Jo Korintho 4:4; Fweny 12:9.\nMana kaka Satan, jochiende bende tiyo matek mondo giwuond kendo gichik dhano. Jaote Paulo nonyiso mano kane ondiko niya: “Wasikwa mwakedogo ok gin ringruok gi remo, to wakedo kod joloch, gi joteko, kod ruodhi mag piny mar mudhoni, kod lang chuny maricho ma ok mag pinyni.”—Jo Efeso 6:12.\nKata obedo ni jochiende mor sando ji, mano ok e gima duong’ ma gidwaro chopo. Gima duong’ ma gidwaro timo en golo ji kuom Jehova Nyasaye Manyalo Duto. (Zaburi 83:18) Timbe kaka tiyo gi sulwe, ndagla, juok, kod koro weche, gin moko kuom yore ma jochiende tiyogo e wuondo ji kendo chikogi. Mano e momiyo Jehova siemowa ne gik ma kamago manyalo kelonwa hinyruok, kendo osingo ni obiro rito jogo ma kwedo Satan kod jochiende.—Jakobo 4:7.\nWADAK E “NDALO MAG GIKO”\nHigni madirom 2,000 mokalo, Muma nokoro kama: “To ng’e wachni maler, ni kinde mag chandruok nobi e ndalo mag giko.”\nNdikono nyiso gimomiyo kindego nobed mag chandruok kuom wacho niya: “Ji nobed jo moherore giwegi, kendo jo mohero mwandu, jo ma wuorore, jong’ayi,. . . jo ma ok ohero owetegi, jo ma jendeke, jojig wach, jo moowore, jo mager, jo ma ok ohero gik mabeyo; joandhoga, jorikni, josunga, kendo jo mohero mor mar piny moloyo hero Nyasaye.” Kuom adier, achiel kuom gimomiyo piny opong’ gi chandruok e kindewagi en nikech wadak e “ndalo mag giko.”—2 Timotheo 3:1-4.\nKaluwore gi gik ma wanenogo, donge nenore ayanga gimomiyo dhano ok nyal tieko chandruok chuth kata gigomb manade? To kare ng’ano manyalo konyowa? Wanyalo mana geno Jachwechwa ma osingo ni obiro ketho ‘tije Satan’ duto kaachiel gi joma luwo Satan. (1 Johana 3:8) Sula maluwo biro nyiso gima Nyasaye biro timo mondo otiek chuth gik moko duto makelo chandruok.


Isaya 44 - Holy Bible [Luo Bible 2020] - (Isa 44)\n“Koro winja, yaye Jakobo jatichna, in Israel maseyiero.\nMa e gima Jehova Nyasaye, jal mane ochweyi, ei minu, kendo mabiro konyi wacho: Kik ibed maluor, yaye Jakobo jatichna, in Jeshurun maseyiero.\nNimar abiro kelo koth ne piny mobaro okak kendo loso aore e piny motwo; bende anaol Roho mara ne nyikwayi kendo anagwedh kothi.\nGinidongi mana ka lum man kama ngʼich kata ka omburi manie bath aore.\nMoro kuomgi nowacho ni, ‘An ngʼat Jehova Nyasaye.’ To machielo to noluongre gi nying Jakobo. Moro machielo nondik e lwete ni, ‘Mar Jehova Nyasaye,’ kendo giduto giniluongre gi nying Israel.\n“Ma e gima Jehova Nyasaye Maratego ma Ruodh Israel kendo Jawarne wacho: Anie mokwongo kendo e mogik; onge Nyasaye moro kendo mopogore koda.\nEre kare ngʼama chal koda? Ochungane owachi. Ohulane kendo olerane e nyima gik mosetimore, nyaka ne ayier joga aa chon, kendo mabiro timore; adier we onyiswa gigo mabiro timore.\nKik chunyi nyosre bende kik ibed maluor. Donge ne asewacho mae kendo ne afwenye chon? Un joneno maga. Bende nitiere Nyasaye moro ma ok An? Ooyo, onge Lwanda moro amora mangʼeyo.”\nJogo duto maloso nyiseche manono gin joma nono, kendo gik ma gihero ok kony gimoro. Joma wuoyo e logi gin muofni momemore kendo mano kelonegi mana wichkuot.\nEn ngʼa manyalo loso nyasaye mar bao kod mar chuma ma ok nyal miye ohala?\nEn kaachiel gi joma chalo kode noyud wichkuot; kendo jopechogo gin mana dhano adhana. Wegiuru gichokre giduto mondo gichoma tir ane; ka ok giniyud wichkuot maduongʼ.\nJatheth ema keto chuma e mach mi chwakre bangʼe ogoye gi nyundo, kolosogo nyasaye manono, kendo oloso gi tekone duto. Bangʼ mano obedo modenyo kendo mool; bende obedo monyosore kendo riyo loye.\nJapecho pimo bao gi tol kendo oketo kido kuome; opaye gi koyo; kendo ogoro kuonde modwaro loso. Olose e kido machalo gi dhano, e kido mar dhano gi duongʼne duto, mondo omi ochunge e od lemo.\nNe onyalo ngʼado yiend sida kata yiend ober. Oweye mondo odongi e kind yiende mamoko e bungu, kata ne onyalo pidho yiende mamoko mi koth mi yiendego odongi.\nDir yadhno ochwakogo chiemo, bathe mamoko omokogo mach mondo oo, eka dir yadhno konchiel otedogo makati. To bende bath yien achielno opayogo nyasaye molamo, kokulorene piny.\nDir yadhno ochwako e kendo mi olosgo chiemo, kendo obule ringʼo moyiengʼ. Bende ooyo majno kowacho ni, “Adier, awinjo maber kendo denda yudo liet.”\nBath yien modongʼ opayo mi olosgo nyasaye, mokulorene kendo olamo. Olame kowacho niya, “Resa in e nyasacha.”\nOnge gima gingʼeyo, onge gima giwinjo; wengegi omuon ti ma ok ginyal neno, kendo pachgi odinore ma ok ginyal winjo.\nOnge ngʼama hore mapar, onge ngʼama nigi ngʼeyo kata winjo makare manyalo wacho niya, “Nus mare ne atiyogo kaka gir chweko; to bende ne atedo makati katiyo gi mirnigo, kendo ne abulo ringʼo mi achamo. Bende anyalo loso gima ok oher kuom gima odongʼ? Bende anyalo kulora piny ne osiki?”\nOchamo buru, chunye mobam wuonde; ok onyal resore kende, kata wacho ni, “Donge gima ni e lweta korachwich ni miriambo?”\n“Par gigi, yaye Jakobo, nimar in jatichna, yaye Israel. Asechweyi, in jatichna; yaye Israel, wiya ok nowil kodi.\nAsekeyo timbeni manono mana ka boche polo, kendo aserucho richogi modwono mana kongʼwengʼo. Duog ira, nimar aseresi.”\nWeruru gi mor, yaye polo, nimar Jehova Nyasaye ema osetimo ma; koguru matek, yaye piny mamwalo. Weruru matek un gode, bunge kod yiende duto, nimar Jehova Nyasaye osereso Jakobo, kendo osenyiso ayanga duongʼ mare e Israel.\n“Ma e gima Jehova Nyasaye ma Jaresni, Jal mane ochweyoi e ich wacho: “An e Jehova Nyasaye, ma Jachwech gik moko duto, mane ochweyo polo malach, ma bende en owuon ema nochweyo piny,\nkendo okawo weche jotichne mi omi weche jootene, “ma giwacho kuom Jerusalem chop kare kama: ‘Ibiro dak e iyi,’ kendo ne miech Juda ni, ‘Ibiro gergi kendo,’ to bende ne kuonde momukore ni, ‘Abiro loso kuonde mane omukore obed maber kendo,’\nbende mawachone nembe ni, ‘Dwon, kendo abiro miyo aocheni dwon,’\nkendo owuoyo kuom Sairas ni, ‘En jakwadha kendo enochop kare gigo duto madwaro; enowachne Jerusalem niya, “Mad gere kendo,” to ne hekalu ni, “Mad mise mare keti.” ’ ”


Zaburi 138 - Holy Bible [Luo Bible 2020] - (Zab 138)\nZaburi mar Daudi. Abiro paki gi chunya duto, yaye Jehova Nyasaye; abiro paki gi wer e nyim nyiseche.\nAbiro kulora piny ka achomo hekalu mari maler kendo abiro pako nyingi, nikech herani kod adierani, nimar isetingʼo nyingi kod Wachni malo moyombo gik moko duto.\nKane aluongo to ne idwoka, kendo ne imiyo abedo gi chir kod chuny motegno.\nMad ruodhi duto mag piny paki, yaye Jehova Nyasaye, e sa ma giwinjo weche mowuok e dhogi.\nMad giwer kuom yore mag Jehova Nyasaye, nimar duongʼ mar Jehova Nyasaye ngʼongo.\nJehova Nyasaye rango joma obolore kata obedo ni en malo to josunga to ongʼeyo kata kapod gin gichien.


Wuok 35 - Holy Bible [Luo Bible 2020] - (Wuok 35)\nMusa noluongo ogendini mag jo-Israel duto kanyakla mi owachonegi niya, “Gik ma Jehova Nyasaye ochikou mondo utim e magi:\nKuom ndalo auchiel nyaka uti to odiechiengʼ mar abiriyo nobed odiechiengu maler, ma en Sabato mar yweyo ni Jehova Nyasaye. Ngʼato angʼata motimo tich chiengʼ Sabato nyaka negi.\nKik umok mach e kar daku moro amora chiengʼ Sabato.”\nMusa nowacho ni oganda jo-Israel duto niya, “Ma e gima Jehova Nyasaye ochiko:\nTeruru chiwo ne Jehova Nyasaye kuom gik moko duto ma un-go. Ngʼato angʼata ma chunye oyie nyaka kel ne Jehova Nyasaye chiwo mag: “dhahabu, fedha kod mula;\nlaw marambulu, maralik, marakwaro, law mayom kod law mar yie diek;\npiende rombe molok gi range makwar, piende monyongʼ mayom mag le mag nembe, yiend siala;\nmor zeituni miolo e taya mondo okel ler, gik mangʼwe ngʼar milosogo mor pwodhruok kod ubani mangʼwe ngʼar;\ngi oniks kod kite moko miketo kuom law mayom mar dolo miluongo ni efod kod law akor.\n“Jotich duto molony mantie e kindu nyaka bi mondo olos gik moko duto ma Jehova Nyasaye osechiko kaka:\n“Hemb Romo kod hembene ma oko, gi raumne, gi ramakine, gi sirnine gi bepene miriwo kod sirni gi rachungigi,\ngi Sandug Muma, gi ludhene, gi raum mar kar pwodhruok kod pasia mogengʼe;\ngi mesa kod ludhene kaachiel gi gigene duto mag tich kod makati miketo e nyim Jehova Nyasaye;\nbende gilos rachungi taya kod gigene duto kaka techene gi mo milielgo;\ngi kendo mar misango miwangʼoe ubani, kaachiel gi ludhene, kod mor pwodhruok gi ubani mangʼwe ngʼar, gi pasia molier e dhood Hemb Romo,\nkod kendo mar misango miwangʼo pep, gi singʼengene molos gi mula man kod ludhene gi gik moko duto mitiyogo e kendono kaachiel gi karaya kod rachungine,\nkod pasia mag laru gi sirnine kod rachungigi kod pasia moumo kar donjo mar laru,\nloye mag hema gi loye mag laru gi tonde motwegigo,\nkaachiel gi lewni mochwe mag tij dolo mitiyogo e kama ler mar lemo ma gin lewni mag Harun jadolo kod lep yawuote ka gitiyogo kaka jodolo.”\nEka oganda mar jo-Israel duto noa e nyim Musa,\nkendo ji duto mane oyie kendo chunygi oelore nobiro mokelo mich ni Jehova Nyasaye kuom tich mar Hemb Romo gi tijene duto gi lewni mopwodhi mag dolo.\nJi duto mane oyie, chwo kod mon, nobiro mokelo bangli gi sitadi mag dhahabu. Ji duto nokelo ne Jehova Nyasaye misango mifwayo mar dhahabu,\nto jomoko to nokelo law marambulu, kata maralik, kata marakwaro, kata yie diek, kata piende rombe molok makwar, kata piende monyongʼ mayom mag le mag nembe.\nJogo mane kelo chiwo mar dhahabu kata fedha kata mula nokelogi kaka chiwo ni Jehova Nyasaye kendo ngʼato angʼata mane nigi yiend siala ne tich moro amora nokelo.\nDhako moro amora molony e twengʼo kod chwecho nokelo law marambulu, maralik kod marakwaro.\nKendo mon duto mane chunygi oyie kendo olony e twengʼo nokelo yie diek.\nJotelo nokelo kite mag oniks kod kite mamoko miketo e law mayom mar dolo miluongo ni efod kendo kuom law akor.\nBende negikelo gik madum mangʼwe ngʼar gi mor zeituni miolo e taya to gi mor pwodhruok kod ubani mangʼwe ngʼar.\nJo-Israel duto machwo gi mamon mane chunygi oyie nokelo ni Jehova Nyasaye chiwo mar hera ne tich duto mane Jehova Nyasaye ochiko Musa mondo otim.\nEka Musa nowacho ne jo-Israel niya, “Winjuru, Jehova Nyasaye oseyiero Bezalel wuod Uri, ma wuod Hur, maa e dhood Juda,\nkendo osepongʼe gi Roho mar Nyasaye, mondo obed gi lony, gi rieko, gi nyalo kod ngʼeyo tije duto mag lwedo;\nmondo omi ogor kido mabeyo mag dhahabu gi fedha kod mula,\nkendo ongʼad kite duto gi payo bao kendo mondo otim kit tije, duto mag lwedo.\nKendo osemiyo Bazalel, wuod Uri, ma wuod Hur, maa e dhood Juda kaachiel gi Oholiab wuod Ahisamak maa e dhood Dan rieko mar puonjo jomoko.\nOsemiyogi rieko mar tiyo tije machalo kaka pecho, goro, chweyo lewni marambulu, maralik, marakwaro kod lewni mayom, ma gin tich joma nigi lony.


Bible in one year - Luo Bible 2020 - May 24\n1. Nowach ne Joab niya, “Ruoth dengo malit kaywago Abisalom.”\n2. Loch machiengʼno nolokore ywak ni jolweny, nikech migepe mag jolweny, nowinjo kiwacho niya, “Ruoth okuyo nikech tho wuode.”\n3. Ji nodonjo lingʼ-lingʼ e dala maduongʼ chiengʼno mana kaka joma oloo e lweny duogo alucha ka wigi okuot.\n4. To ruoth noumo wangʼe, koywak matek niya, “Yaye Abisalom wuoda! Yaye Abisalom wuoda, wuoda!”\n5. Eka Joab nodhi ei ot ir ruoth mowacho niya, “Kawuononi isekuodo wi jogi duto, ma osereso ngimani, ngima yawuoti gi nyigi to gi ngima mondi to gi mondi mamoko.\n6. Ihero joma ochayi to ichayo joma oheri. Kawuono inyiso ratiro ni jotend lweny gi jolwenygi ok gimoro e nyimi. Aneno ni dine imor ka Abisalom ngima kawuono to wan duto ne watho.\n7. Koro wuogi oko mondo iho jogi. An gadiera e nying Jehova Nyasaye ni ka ok iwuok oko, to otieno ma kawuono onge kata mana ngʼato achiel ma biro bedo kodi. Mano nobedni masira maduongʼ moloyo masiche duto miseneno nyaka ia e nyathi.”\n8. Omiyo ruoth nochungʼ modhi obet e kome e dhorangach. Eka nonyis jolweny ni, Ruoth obet e dhorangach, kendo giduto negibiro mi gichungʼ e nyime. Koro nonwangʼo ka jo-Israel noseringo odhi e miechgi.\n9. Ji ne mino wach kendgi e dhout Israel duto kagiwacho niya, “Ruoth noresowa e lwet wasikwa; en ema noresowa e lwet jo-Filistia. To koro sani oseringo oa e pinywani nikech wach Abisalom;\n10. kendo Abisalom mane wawiro mondo obed ruodhwa bende osetho e lweny. Mara angʼo ulingʼ alingʼa ma ok uwuo e wach mar duogo ruoth?”\n11. Ruoth Daudi nooro wachni ne Zadok gi Abiathar, ma jodolo kama: “Penjuru jodong Juda ni, ‘Angʼo momiyo dudongʼ chien kuom dwoko ruoth dalane, nimar weche mane iwacho e Israel duto osechopo ni ruoth e kar dakne?\n12. Un e owetena kendo une remba. Marangʼo un ema dudongʼ chien kuom duogo ruoth?’\n13. Kendo wachne Amasa ni, ‘Donge in wadwa ma remba? Mad Nyasaye kuma malit ahinya ka dipo ni ok aketi jatend jolweny sani kar Joab.’ ”\n14. Ne oloko pach jo-Juda duto mane gibedo gi paro achiel. Ne giorone ruoth wach niya, “Duogi gi jogi duto.”\n15. Eka ruoth nodok mochopo nyaka Jordan. Nonwangʼo ka jo-Juda osebiro Gilgal mondo gidhi giromne ruoth kendo gingʼad kode aora Jordan.\n16. Shimei wuod Gera, ja-Benjamin moa Bahurim, noreto kolor piny kaachiel gi jo-Juda mondo girom ni Ruoth Daudi.\n17. Jo-Benjamin alufu achiel ne ni kode, kaachiel Ziba, ma jatend jorit mwandu mar od Saulo, to gi yawuote apar gabich kod jotije piero ariyo. Negireto ka gidhi Jordan, kuma ruoth ne nitie.\n18. Negingʼado kar dho wath mondo gikaw ruoth gi joode mane ni loka kendo gitim gimoro amora modwaro. Kane Shimei wuod Gera nongʼado Jordan, nopodho auma e nyim ruoth\n19. mowachone niya, “Mad ruodha kik kwana ka jaketho. Kik ipar kaka jatichni notimo marach chiengʼ ma ruodha ma en ruoth nowuok Jerusalem. Mad ruoth wiye wil.\n20. Nimar an jatichni angʼeyo nine atimo richo, to koro asebiro kaka ngʼat mokwongo moa e dhood Josef mosebiro mwalo ka mondo aromni ruodha ma en ruoth?”\n21. Eka Abishai wuod Zeruya nowacho niya, “Donge Shimei onego neg nikech ma? Nokwongʼo ngʼat Jehova Nyasaye mowir.”\n22. Daudi nodwoko niya, “Angʼo machandou koda un yawuot Zeruya? Kawuono usedoko jowasika! Bende onego neg ngʼato e Israel kawuono? Donge angʼeyo ni an ruoth e Israel kawuono?”\n23. Omiyo nowacho ni Shimei niya, “Ok ibi tho.” Kendo ruoth nosingore kokwongʼore.\n24. Mefibosheth, nyakwar Saulo bende nodhi mondo orom ne ruoth. Ne pok olwoko tiende kata buso yie tike kendo luoko lepe chakre chiengʼ mane ruoth owuokie nyaka chiengʼ manoduogo ka ok ohinyore.\n25. Kane obiro koa Jerusalem mondo orom ne ruoth, ruoth nopenjo Mefibosheth niya, “Angʼo mane omoni dhi koda?”\n26. Nodwoke niya, “Ruodha ma en ruoth, nikech jatichni en rangʼol, ne awacho ni, ‘Abiro ikoni pundana mondo otingʼa adhi gi ruoth.’ To Ziba ma jatija nondhoga.\n27. Kendo oseketho nying jatichni ni ruodha ma en ruoth. Ruodha ma en ruoth chal ka malaika mar Nyasaye; omiyo tim atima gima ineno ni berni.\n28. Anywolana duto ne ok onego gen gimoro moa kuom ruodha ma en ruoth makmana tho, to ne imiyo jatichni obet kod jogo machiemo e mesani. En ratiro mane ma an-go madimi amed keto kwayona ni ruoth?”\n29. Ruoth nowachone niya, “Angʼo ma dimi imed wuoyo? Asemiyou chik ni in kod Ziba upogru puothe.”\n30. Mefibosheth nowachone ruoth niya, “Makoro ruodha ma en ruoth osedwogo dala ma ok ohinyore, weye okaw gigo duto.”\n31. Barzilai ja-Gilead bende nobiro koa Rogelim mondo ongʼad Jordan gi ruoth kendo okowe oweye kodhi.\n32. Koro Barzilai ne en jaduongʼ moti ahinya, ma hike ne romo piero aboro. Ne okonyo ruoth gi chiemo e kinde mane en Mahanaim, nimar ne en ngʼat ma jamoko ahinya.\n33. Ruoth nowacho ni Barzilai niya, “Ngʼad aora koda mondo ibi idag koda Jerusalem, kendo abiro miyi gik mikonyorigo duto.”\n34. To Barzilai nodwoko ruoth niya, “Aseti, pod abiro dak higni adi, madimi adhi gi ruoth Jerusalem?\n35. Koro an ja-higni piero aboro. Bende anyalo pogo gima ber kod gima rach? Bende jatichni diwinj ndhath gima ochamo kod momadho? Bende pod dawinj dwond chwo gi mon ma jower? Angʼo ma dimi jatichni dimed tingʼ matin ni ruodha ma en ruoth?\n36. Jatichni biro ngʼado Jordan modhi gi ruoth mochwalore matin, to en angʼo momiyo ruoth dimiya chiwo machal kama?\n37. Weya adogi mondo adhi atho e dalawa but kama noyikie wuonwa gi minwa. To jatichni miluongo ni Kimham nika. Yiene mondo ongʼad odhi gi ruodha ma en ruoth loka. Timne gimoro amora mihero.”\n38. Ruoth nowacho niya, “Kimham biro ngʼado koda nyaka loka. Kendo abiro timo ne gimoro amora mihero. Bende abiro timoni gima chunyi diher mondo atimni.”\n39. Omiyo ji duto nongʼado Jordan, to bangʼe ruoth bende nongʼado loka. Ruoth nonyodho Barzilai kendo nogwedhe, eka Barzilai nodok dalane.\n40. Kane ruoth ongʼado odhi loka Gilgal, Kimham nongʼado kode. Jolweny duto mag Juda gi nus mar jolweny mag Israel nokowo ruoth kuno.\n41. Piyo piyo nono jo-Israel nobiro ir ruoth mi giwachone niya, “Angʼo manomiyo owetewa ma jo-Juda, kelo ruoth lingʼ-lingʼ gi joode loka aora Jordan, kaachiel gi joge duto?”\n42. Jo-Juda duto nodwoko jo-Israel niya, “Ne watimo ma nikech ruoth en watwa machiegni. Angʼo momiyo iu owangʼ. Bende wasechamo gimoro moa ka ruoth? Bende wasekawoe gimoro ni wan wawegi?”\n43. Eka jo-Israel nodwoko jo-Juda duto niya, “Wan dhoudi apar e loch Daudi, to ewi mano, wan gi ratiro maduongʼ kuom Daudi moloyou. Koro angʼo momiyo ujarowa kamano? Donge wan ema ne wakwongo paro wach mar duogo ruodhwa?” To kata kamano jo-Juda nobedo mager moloyo jo-Israel.\n1. To koro ne nitie ja-Benjamin machach ma nyinge Sheba wuod Bikri. Nogoyo turumbete kokok kowacho niya, “Waonge wat moro gi joka Daudi, kata gima oriwowa gi wuod Jesse! Yaye, ja-Israel moro ka moro odog e hembe!”\n2. Omiyo jo-Israel duto noweyo Daudi mondo oluw Sheba wuod Bikri. To jo-Juda to nodongʼ gi ruodhgi ka gia Jordan nyaka gichopo Jerusalem.\n3. Kane Daudi odwogo dalane Jerusalem, nokawo monde apar mamoko mane oweyo mondo orit dalane, mine oketogi e ot moro miritogie. Nomiyogi gik ma gikonyorego, to ne ok oriwore kodgi. Nolornegi e ot nyaka ne githo, ka gidak ka mon ma chwogi otho.\n4. Eka ruoth nowacho ni Amasa niya, “Luong jo-Juda mondo obi ira bangʼ ndalo adek, to in bende ibi ka.”\n5. Kane Amasa odhi luongo jo-Juda nokawo ndalo mangʼeny moloyo ndalo mane ruoth omiye.\n6. Daudi nowachone Abishai niya, “Koro Sheba wuod Bikri biro hinyowa moloyo kaka Abisalom notimo. Kaw jolwenj ruodhi mondo ilawe, ka ok kamano to onyalo yudo mier madongo mochiel mi odonjie kendo olalnwa.”\n7. Omiyo jo-Joab gi jo-Kereth gi jo-Peleth kod jolweny mathuondi duto nowuok kotelnegi gi Abishai. Ne giwuok Jerusalem mondo gilaw Sheba wuod Bikri.\n8. Kane pod gin e lwanda maduongʼ man Gibeon, Amasa nobiro romo kodgi. Joab norwako lepe mag lweny kendo notweyo okanda e nungone mosoyoe ligangla man e olalo. Kane osudo nyime, ligangla nolwar koa e olalo.\n9. Joab nowachone Amasa niya, “Idhi nade owadwa?” Eka Joab nomako Amasa gi yie tike gi lwete ma korachwich ka gima odwaro mose gi nyoth.\n10. To Amasa ne onge gi paro moro amora kuom ligangla mane ni e lwet Joab, kendo Joab nochwowo bund iye gi liganglano molal, mi nyimbiye noredhore piny. Amasa notho ma ok ochako ochwowe kendo. Eka Joab gi owadgi ma Abishai nolawo Sheba wuod Bikri.\n11. Achiel kuom jo-Joab nochungʼ but Amasa mowacho niya, “Ngʼama jakor Joab; kendo moyie gi Daudi mondo oluw bangʼ Joab!”\n12. Amasa noriere piny kochadhore gi rembe e dier yo, kendo ngʼatno noneno ka jolweny duto ne chungʼ kochopo kanyo. Bende ka noneno ka ji duto chungʼ kochopo kama Amasa nothoeno, noywaye oko mar yo motere e pap moume gi law.\n13. Kane Amasa osegol e yo, ji duto nodhi gi Joab mondo gilaw Sheba wuod Bikri.\n14. Sheba nokadho e dier dhout Israel duto mochopo nyaka Abel Beth Maaka, bende nokadho e gwenge jo-Beri duto, kendo jogo nochokore kaachiel mondo oluwe.\n15. Migepe duto mag jolweny mane nigi Joab nobiro molworo Sheba ka en Abel Beth Maaka. Negigoyo agengʼa ne dala maduongʼno kendo ka gichungʼ e agengʼa molworo ohinga. To e kindeno mane gitwomo ohinganano mondo gimuke,\n16. dhako moro mariek mane ni e dala maduongʼno nokok matek kowacho niya, “Winjuru! Nyisuru Joab obi ka mondo alos kode.”\n17. Joab nodhi kama dhakono ne nitie, mi nopenjo niya, “In e Joab?” Nodwoke niya, “En an.” Nowachone niya, “Chik iti ni gima jatichni dwaro wachoni.” Joab nowacho niya, “Awinjo.”\n18. Nomedo wuoyo kowachone niya, “Chon gi lala ji ne jawacho ni, ‘Dhi Abel mondo ngʼadnie rieko,’ kendo wachno ne rumo kamano.\n19. Wan joma odak gi kwe kendo ma jo-adiera e piny Israel ka. In to itemo mondo iketh dala maduongʼ man Israel. Angʼo momiyo idwaro tieko oganda Jehova Nyasaye?”\n20. Joab nodwoke niya, “Ngangʼ, ok en kamano! Mano gima ok anyal timo kendo ok anyal kethe!\n21. Ngangʼ, ok en kamano! To gima timore en ni ngʼat moro miluongo ni Sheba wuod Bikri, moa e piny gode mag Efraim, ema piem gi ruoth Daudi. Omiyo miya ngʼatno kende, to abiro weyo dala maduongʼni.” Dhakoni nowachone Joab niya, “Wiye ibiro dirni gi ewi ohinga.”\n22. Eka dhakono nodhi ir ji gi riekone mane ongʼadono, kendo negingʼado wi Sheba wuod Bikri mi gidiro ni Joab. Omiyo nogoyo turumbete, mi joge no-aa mi giweyo dala maduongʼno kendo moro ka moro nodok e dalane. Joab to nodok Jerusalem ir ruoth.\n23. Joab ne jatend jolweny Israel duto; ka Benaya wuod Jehoyada to ne otelo ne jolwenj jo-Kereth kod jo-Peleth.\n24. Adoniram to notelo ni joma tiyo tich achuna, Jehoshafat wuod Ahilud ne jandiko;\n25. Sheva ne jagoro; to Zadok gi Abiathar ne jodolo.\n26. To Ira ja-Jair ne jadolo mar Daudi.\n1. Kuom jatend wer. Gik miwergo man-gi tondegi. Zaburi. Wer. Mad Nyasaye timnwa ngʼwono kendo owinjwa; mad omi wangʼe rienynwa maber, Sela\n2. mondo yoreni ongʼere e piny, kendo ogendini duto oyud warruokne.\n3. Mad ji paki, yaye Nyasaye; mad ji duto opaki.\n4. Mad ogendini obed mamor kendo ower gi ilo, nikech irito ji gi ratiro, kendo itayo ogendini mag piny. Sela\n5. Mad ji paki, yaye Nyasaye; mad ji duto opaki.\n6. Eka piny biro chiego cham kaka owinjore kendo Nyasaye, ma Nyasachwa, biro gwedhowa.\n7. Nyasaye biro gwedhowa, kendo piny duto koni gi koni biro luore.\n33. Igoyo ombulu mondo ongʼe gima ditim, to kuom ngʼado weche duto Jehova Nyasaye ema tieko.\n1. Ber bangʼo kuon gi kwe kod mor moloyo ot mopongʼ gi chiemo mathoth kod dhawo.\n1. Yesu nodhi e Got Zeituni.\n2. Kinyne gokinyi nochak odok e hekalu, kama ji duto nochokore kolwore, kendo nobet piny mopuonjogi.\n3. Jopuonj Chik kod jo-Farisai nokelo dhako moro mane onwangʼ ka terore. Negikete ochungʼ e nyim joma ne ni kanyo duto,\n4. bangʼe negiwachone Yesu niya, “Japuonj, dhakoni nende omaki rando ka terore.\n5. Musa to nomiyowa chik mondo wachiel mon ma kamago gi kite. In to iwacho angʼo kuom wachni?”\n6. Negiketo wachno e nyim Yesu mondo gigajego kendo giyud yo mane ginyalo donjonego. Yesu to nokulore piny kendo nochako ndiko e lowo gi lith lwete.\n7. Kane gimedo dhi nyime gipenje, noa malo mowachonegi niya, “Ngʼato kuomu mapok otimo richo ema okuong goye gi kidi.”\n8. Eka nochako okulore piny mondiko e lowo.\n9. Gikanyono, joma nowinjo gima nowachono nochako wuok achiel kaachiel, chakre jomadongo nyaka nyithindo mi dhakono ema nodongʼ kende kochungʼ but Yesu.\n10. Yesu noa malo kendo nopenje niya, “Nyarwa, eregi? Onge ngʼama odongʼ ma pod donjoni?”\n11. Nowacho niya, “Jaduongʼ, onge ngʼat modongʼ.” Yesu nokone niya, “Kata an bende ok angʼadni bura. Wuogi idhi, to kik ichak itim richo kendo.” ]\n12. Yesu nochako owuoyo kodgi, kowacho niya, “An e ler mar piny, ngʼato angʼata ma luwa ok nyal wuotho e mudho, to enobed gi ler mar ngima.”\n13. Omiyo jo-Farisai nokwede kagiwacho niya, “Itimo mana nendi iwuon, omiyo ok wanyal yie ni gik miwacho gin adier.”\n14. Yesu nodwokogi niya, “Kata obedo ni atimo nenda awuon to nenda pod en mana adier nimar angʼeyo kuma ne aaye gi kuma adhiye. Un to ukia kuma aaye kata kuma adhiye.\n15. Ungʼado bura gi rieko mar dhano, an to ok angʼad bura ni ngʼato.\n16. To ka angʼado bura to paro ma angʼadogo bura nikare nikech ok atime kenda, to atime gi paro mar Wuoro mane oora.\n17. Ondiki e chiku ni nend ji ariyo nyalo bedo adiera mi yiego.\n18. An atimo nenda awuon, to ngʼama chielo matimo nenda en Wuoro mane oora.”\n19. Eka negipenje niya, “Wuonuno nikanye?” Yesu nodwokogi niya, “Ukiaya kendo Wuora bende ukia. Ka dine bed ni ungʼeya, to Wuora bende dine ungʼeyo.”\n20. Ne owacho wechegi kane oyudo opuonjo e laru mar hekalu, but kama ji ne ketoe sadaka. To onge ngʼama nomake, nikech kindene ne pok ochopo.\n21. Yesu nowachonegi kendo niya, “Abiro dhi aweyou, kendo ubiro manya, to unutho mana e richou. Kuma adhiye ok unyal bire.”\n22. Wachneno nomiyo jo-Yahudi openjore niya, “Dibed ni ngʼatni dwaro dere? Dipo mano emomiyo owacho ni, ‘Kuma adhiye ok unyal bire?’ ”\n23. To nomedo wachonegi niya, “Unua mwalo e piny, an to aa malo e polo. Un jopinyni, to an ok an japinyni.\n24. Ne asenyisou ni ubiro tho e richou. Ka utamoru yie ni an ngʼama asebedo ka awachonu ni an, to ubiro tho e richou adier.”\n25. Negipenje niya, “In ngʼa?” Yesu nodwokogi niya, “An mana ngʼama asebedo ka awacho ni an nyaka aa chakruok.\n26. An gi gik mangʼeny monego awachnu mondo angʼadnugo bura. To Jal mane oora en ja-adiera, kendo anyiso piny gik ma asewinjo kuome.”\n27. Ne ok gingʼeyo ni ne owuoyonegi kuom Wuoro.


Catapult Community | Wuod Kibiere\nOsogo chiewa gokinyi tula ruto e wiyi tado,chunya penjoree nyakwar kibiere ang’o ma dwa yudowa ma awinjo duond jachein machiegni ni? Achiewo amanyo ang’uolana mane agolo ka pok adonjo e od nindo .Awuok oko agoyo wang’a koni gi koni ,aneno minwa oa turo bando e puodho ma bath ot,’minwa oyaore?’ amose gi luoro apenje ni,to ma winy ochiewa gi ruto modhuroni to kare ang’o madwa timore,”nyathina ing’eyo ni asebedo ka aleko lek moko mag tho chalo ni masira nyalo yudowa machiegni ni .”We wuoyo kamano minwa nyoro ka koka ayiko nyabila osiepa mabuonjo mos to ong’eyo rito nyikwayo omwolo nyakamaye,ok adwa winjo wach tho kata matin. Ne, we keta gi wach tho gokinyi chiew owadu ma ababa mondo udhi e puodho ridho bando wuoyi ber machiewo to yudo gi matimo ka chieng pok obedo makech,awuok achiko e od steve omera kuma ababa tinde nindoe karito,omera pok ichiewo mama wacho ni en nindo manade ma sani pod ng’ama dichwo ninde? Chung’wadhi e puodho.Mama to ema chendo eka achako nindo saa apar to sani in isebiro ka ni owacho ni wadhiye e puodho,omera we fuwo saa apar ni nindo kitimo ang’o? Nyoro donge nang’isi ni aseda ma wuon Erick ne onindo e bade? D.O misiani ne biro goyo ngolo kanyo gi joka shirati band. Mayie ne ok awinji maber ,Aseda ne osewewa ? To nyaka na bi dalaka asebedo mana ka awuotho to shemecha gi ok kona ni wuod awino ratego osewewa,mayie we adhi sani agone gi mos puodho ok ringi pod an dal aka. Ma? Ababa ng’isa ni aseda kare ne ong’ielo orengo we adhi agone gi mos mondi,to kik ibudh kono wuonu ma ngoto aneno kono ohero minoni mang’eny gi penjo mag pimo wich Iduog mapiyo? Awinji minwa. Omera ? Mano fred maneno kalo e rangach kanyo no? Mano ng’a magoyo koko gi ny’inga E gweng’ no? An bena omera kwani ikia dwonda ? Omera kare in e gweng’ ka ? An Nabiro nyoro. Achopo ka aseda ka goyo mos.Mano ber ,yaani freddy eldoret ka omiyo ok unenru, uweyo nyauyoma ema puro dal aka punda? Ok kamano baba “nyaka wamany omera ngima oidho ma kok imanyo toinyalo nindo kech.” Sasawa ,we an achop ago mos koka aduogi,ne Freddy miya gimoro kanyo adonjgo kisii ka amorgo chunya? Omera sanito atwo lakini mak mia moro nikaa, abiro neni maber godhiambo.Erokamano wud baba in gi chuny mana ka wuonu ma john. Hodi ka? Karibu! Karibu ! Mos min akoth kuom gimoyudi? Nyathi john,mae e yo manyaka ji duto te lu,nitie kinde nyuol gi kinde tho wante wan jokalo e piny ma mwalo ka,mano adier to nodhi nade ? Kik iwach nyathi nyieka,an nachiewo gi sime koa kisumo ni wuon akoth wakoche ne oyang’o ng’ute gotieno koa tich,gichinje matindo tindo .Mos yawa pinyni yawa ne wawuoth nade? En mana kamano,to piny majan kono udhiye nade ? Siasa awinjo ni liet kono mapek piny otur ji dwaro lokruok.Nandi dhi maber lakini nasewuok kono an eldoret tinde,oh nisewuok kono ? Mano ber tek ni iyudo kamoro ma chumbi wuoke.Min Akoth ok awuotho machwe ahinya lakini mak matin ni ing’iewgo sukari moro ne nyithindo.Eroka mano nyathina nyasaye ogwedhi,to pok iyudo min ot?


Bible in one year - Luo Bible 2020 - January 24\n1. Josef nodhi monyiso Farao niya, “Wuora kod owetene osebiro koa e piny Kanaan kod kwethgi kod dhogi kod gik moko duto ma gin-go kendo koro gidak e piny Goshen.”\n2. Josef nokawo owetene abich kendo okelo e nyim Farao.\n3. Farao nopenjo owete Josef-go niya, “Utiyo angʼo?” Negidwoko Farao niya, “Jotichgi gin jokwath.”\n4. Negimedo wachone niya, “Wasebiro mondo wadag e pinyni matin, nikech kech ger e piny Kanaan maonge kata mana lum ma jamb jotichni dikwae. Kuom mano, koro yie jotichgi odag e gwengʼ Goshen.”\n5. Farao nowacho ne Josef niya, “Wuonu kod oweteni osebiro iri,\n6. kendo piny Misri ni e lweti, ket wuonu kod oweteni odag kama berie moloyo. We gidag Goshen kendo ka ingʼeyo moko kuomgi man kod mich mar kwath ketgi mondo gibed jorit jamba.”\n7. Eka Josef nokelo Jakobo wuon mare kendo okete e nyim Farao. Ka Jakobo nosegwedho Farao,\n8. Farao nopenje niya, “In ja-higni adi?”\n9. Kendo Jakobo nodwoko Farao niya, “Higni ma asewuothogo e piny gin higni mia achiel kod piero adek. Gisebedo manok kendo matek kendo ok ginyal romo gi higni mane wuora odak godo e piny.”\n10. Eka Jakobo nogwedho Farao kendo owuok modhi.\n11. Kuom mano Josef nomiyo wuon-gi kod owetene kuonde mabeyo e piny Misri e gwengʼ mar Rameses mana kaka Farao nochike.\n12. Bende Josef nomiyo wuon-gi kod owetene kod jood wuon-gi duto gi chiemo kaluwore gi kar romb nyithindgi.\n13. Kata kamano, ne onge chiemo e piny duto nikech kech ne ger; piny Misri kaachiel gi piny Kanaan nobedo gi dhier malich.\n14. Josef nochoko pesa duto mane yudore e piny Misri kod piny Kanaan kuom cham mane gingʼiewo kuome kendo noterogi e od keno mar Farao.\n15. Kane pesa jo-Misri kod jo-Kanaan orumo, jo-Misri duto nobiro ir Josef kendo owachone niya, “Miwa chiemo, dangʼ watho e nyimi nangʼo to pesawa orumo?”\n16. Eka Josef nowachonegi niya, “Nikech pesau oserumo, keluru jambu mondo uwilgo cham mabiro miyou.”\n17. Kuom mano negikelo jambgi ne Josef kendo nomiyogi chiemo kar farese, gi rombe gi diek gi dhok kod punde. Kendo e higano, nopidhogi gi chiemo kar jambgi duto.\n18. Kane higano orumo, negidok ire e higa moluwo mano mi giwachone niya, “Ruoth ok wanyal wuondoreni nikech pesawa oserumo kendo jambwa bende osedoko magi, koro onge gima wanyalo miyi makmana ringrewa kod lopewa.\n19. Angʼo momiyo diwatho kendo lopewa bende kethore to ineno? Ngʼiewa-wa wabed wasumbinini kaachiel gi puothewa kuom chiemo mondo mi wan kaachiel gi puothewa wabed mag Farao. Miwa kodhi mipidho mondo kik watho kendo puothewa kik kethre.”\n20. Kuom mano Josef nongʼiewo lope duto mag Misri ne Farao. Jo-Misri noloko puothegi duto pesa nikech kech ne duongʼ ahinya. Piny Misri duto nobedo mar Farao,\n21. kendo Josef nodaro jo-Misri e miechgi koa koni nyaka komachielo.\n22. To kata kamano ne ok ongʼiewo puothe jodolo nikech negiyudo pokgi mapile pile koa kuom Farao kendo ne gin gi chiemo moromogi kuom pok mane Farao miyogi. Mano ema omiyo jodolo ne ok ouso puothegi.\n23. Josef nowacho ne jo-Misri-go niya, “Koro kaka asengʼiewou kawuononi ne Farao kaachiel gi puotheu, kodhi eri dhi ukom.\n24. To e ndalo mag keyo, nyaka umi Farao achiel kuom abich. To angʼwen ewi abich modongʼ unyalo kano kaka kodhi kendo kaka chiembu gi nyithindu kod joodu duto.”\n25. Negiwachone Josef niya, “Ruoth isekonyo ngimawa, omiyo ka ineno ni mano ber to wabiro bedo wasumb Farao.”\n26. Kuom mano Josef nokete kaka chik e piny Misri nyaka chil kawuono, ni achiel kuom abich mar cham nyaka bed mar Farao. Puothe jodolo kende ema ne ok Farao okawo.\n27. Jo-Israel nodak Misri e gwengʼ Goshen. Negiyudo mwandu mangʼeny kuno kendo ne ginyaa mi kwan-gi omedore ahinya.\n28. Jakobo nodak Misri kuom higni apar gabiriyo kendo ndalo hike duto noromo higni mia achiel gi piero angʼwen gabiriyo.\n29. Kane kinde mar tho Israel ochopo machiegni, noluongo Josef wuode kendo owachone niya, “Ka itimona ngʼwono, to yie iket lweti e kind ema kendo ikwongʼrina ni nikecha kendo ibedna ja-adiera. Kik iika e piny Misri\n30. to ka anindo maluwo kwerena, to gola Misri kendo idhi iyika kuma oikie kwerena.” Josef nodwoke ni, “Abiro timo kaka iwacho.”\n31. Nowacho ne Josef niya, “Kwongʼrina.” Eka Josef nokwongʼorene, kendo Israel nolemo koyiengore e ludhe mar wuoth.\n1. Bangʼ kinde moko Josef nowinjo wach ni wuon mare tuo, kuom mano nokawo yawuote ariyo Manase kod Efraim mondo odhi onene.\n2. Kane Jakobo owinjo wach ni Josef wuode obiro nene, nochukore mobet e kitandane.\n3. Jakobo nowacho ne Josef, “Nyasaye Maratego nofwenyorena Luz e piny Kanaan, kendo kanyo ema nogwedha.\n4. Kendo nowachona niya, ‘Abiro miyo inyaa kendo ibed gi nyithindo mangʼeny. Abiro timi oganda mar ji, kendo abiro miyo nyikwayi pinyni mondo obed girkeni manyaka chiengʼ.’\n5. “Eka yawuoti ariyo mane inywolo e piny Misri kane pok abiro iri ka ibiro kwan kaka nyithinda; Efraim kod Manase biro bedo nyithinda mana kaka Reuben kod Simeon.\n6. Nyithindo ma ibiro nywolo bangʼ-gi ema nobed magi; to kar chamo girkeni, nokwan-gi mana kaka joka Efraim kod Manase.\n7. Kane aduogo aa Padan, nabuok malich ka Rael minu otho e piny Kanaan kane pok wachopo Efrath. Kuom mano ne aike e bath yo madhi Efrath” (ma tiende ni Bethlehem).\n8. Kane Israel oneno yawuot Josef nopenjo niya, “Magi ngʼa gini?”\n9. Josef nowacho ne wuon mare niya, “Gin yawuowi ma Nyasaye osemiya ka.” Eka Israel nowacho niya, “Kelgi ira ka mondo agwedhgi.”\n10. Koro wenge Israel ne ok nyal neno maber nikech hike noniangʼ. Kuom mano Josef nosudo nyithindo machiegni kendo Israel nokwakogi monyodhogi.\n11. Israel mowachone Josef niya, “Ne ok apar mar neno wangʼi kendo to koro Nyasaye oseyiena maneno nyaka nyithindi bende.”\n12. Eka Josef nogolo nyithindogo e chong Israel kendo nokulore nyaka e lowo.\n13. Kendo Josef nomako lwet nyithindo ariyogo, Efraim e bade korachwich kochomo bad Israel koracham, kendo Manase koracham kochomo bad Israel korachwich kendo nokelogi machiegni gi Israel.\n14. To Israel norieyo bade ma korachwich moketo ewi Efraim wuowi ma chogo, kendo bade ma koracham ewi Manase kata obedo ni en ema ne en wuowi maduongʼ.\n15. Eka nogwedho Josef mowachone niya, “Mad Nyasaye ma wuonena Ibrahim kod Isaka nowuothogo, Nyasaye ma osebedo jakwadh ngimana nyaka ndaloni,\n16. Malaika ma oseresa e chandruok duto mad gwedh raweregi. Mad nyinga kod nying Ibrahim kwara kod Isaka wuora sik kuomgi, kendo gimedre gibed oganda maduongʼ e piny.”\n17. Kane Josef oneno ka wuon mare keto lwete ma korachwich ewi Efraim ne ok obedo mamor; kuom mano, nogolo lwet wuon-gi ewi Efraim moketo ewi Manase.\n18. Josef nowachone niya, “Ooyo, wuora ma e wuowi ma kayo: ket lweti ma korachwich e wiye.”\n19. To wuon-gi nodagi mowachone niya, “Angʼeyo mano nyathina. Manase bende biro bedo oganda maduongʼ. To kata kamano owadgi matin nobed giduongʼ moloye kendo nyikwaye nobed ogendini mangʼeny.”\n20. Nogwedhogi chiengʼno, kendo owachonegi niya, “Ka Israel dwaro gwedho ngʼato to nokonyre gi nyingu kowacho kama, ‘Mad Nyasaye gwedhi kaka osegwedho Efraim kod Manase.’ ” Kuom mano noketo Efraim obedo maduongʼ ne Manase.\n21. Eka Israel nowacho ne Josef niya, “Koro achiegni tho, to Nyasaye biro bedo kodu kendo nodwoku e piny kwereu.\n22. To in, kendo kaka ngʼama duongʼne owetene, amiyi lowo mane akawo kuom jo-Amor gi ligangla kod atungʼ.”\n1. Kuom jatend wer. Zaburi mar Daudi. Nyaka karangʼo, yaye Jehova Nyasaye? Wiyi biro wil koda nyaka chiengʼ koso? Ibiro pandona wangʼi nyaka karangʼo?\n2. Abiro dhi nyime ka an gi pek manie pacha kod kuyo manie chunya odiechiengʼ kodiechiengʼ nyaka karangʼo? Wasika biro locho kuoma nyaka karangʼo?\n3. Para kendo idwoka, yaye Jehova Nyasaye Nyasacha. Chiw ler ne wengena, nono to dipo ka nindo otera mi atho;\n4. nikech mano nyalo miyo jasika wach niya, “Aseloye,” kendo wasika biro bedo mamor ka apodho.\n5. Anto ageno kuom herani mosiko; chunya oil kuom warruok mari.\n6. Abiro wer ne Jehova Nyasaye, nikech osebedo ka otimona maber.\n18. Yor joma kare chalo ka ugwe mar kogwen, omedo rieny maler nyaka chiengʼ wuogi.\n19. To yor joricho chalo gi mudho mandiwa; ok gingʼeyo gima miyo gichwanyore.\n21. Ka noa kanyo, Yesu nodhi nyaka e gwengʼ mar Turo gi Sidon.\n22. Chi Kanaan moro mane odak machiegni gi kanyo nobiro ire kaywagore niya, “Ruoth, Wuod Daudi, kecha! Nyara nigi jachien marach kendo osandore malit.”\n23. To Yesu ne ok odwoke kata wach achiel. Omiyo jopuonjre nobiro ire mojiwe niya, “Riembe odhi, nikech osiko kogoyo koko bangʼwa.”\n24. Nodwoko niya, “Ne oora mana ne rombe molal mag Israel kende.”\n25. To dhakono nobiro mogoyo chonge piny e nyime, kawacho niya, “Ruoth, yie ikonya.”\n26. To nodwoko niya, “Ok en gima kare kawo chiemb nyithindo mondo idir ne guogi.”\n27. Dhakono nodwoke niya, “Mano en adier Ruoth, to kata guogi bende chamo ngʼinjo molwar piny koa e mesa mar ruodhgi.”\n28. Eka Yesu nodwoko niya, “Dhako, in gi yie maduongʼ ndi! Kwayoni osechopi.” Kendo nyare nochango kochakore sano.\n29. Yesu noa kanyo koluwo tie Nam Galili. Eka noidho malo mobet piny e bath got.\n30. Oganda maduongʼ nobiro ire, kendo negikelone rongʼonde, muofni, pudhe, momni gi ji matuo mamoko mangʼeny, mine giketogi e tiende kendo nochangogi.\n31. Ji nohum kane gineno ka momni wuoyo, pudhe ngima, rongʼonde wuotho, kendo muofni neno, kendo negipako Nyasach Israel.\n32. Yesu noluongo jopuonjrene ire mowachonegi niya, “Akecho jogi nikech koro gisebedo koda kae kuom ndalo adek to gionge gi gima digicham. Ok adwar mondo gidhi ka gidenyo, nono to kech nyalo goyogi piny e yo.”\n33. Jopuonjrene nodwoke niya, “Ere kuma dwayudie makati e dier thim manyalo pidho oganda maduongʼ machal kama?”\n34. Yesu nopenjogi niya, “Un gi makati adi?” Negidwoke niya, “Abiriyo kende gi rech matindo manok.”\n35. Nowachone ogandago mondo obed piny e lum.\n36. Bangʼ mano nokawo makati abiriyogo gi rechgo, kendo kane osegoyo erokamano, nongʼingogi bangʼe omiyogi jopuonjrene, mondo opog ji.\n37. Negichiemo giduto mi giyiengʼ. Bangʼ chiemo jopuonjre nochoko ngʼinjo mag chiemo mane ji ochamo oweyo moromo okepe abiriyo.\n38. Kar romb joma nochiemo duto ne gin alufu angʼwen, ka ok okwan mon gi nyithindo.\n39. Bangʼ ka Yesu nosegonyo oganda odhi, nodonjo e yie mi odhi e gwengʼ mar Magadan.


En Mich Mane Maberie Moloyo?\nOhinga mar Jarito | Na. 6 2017\nSOM E Acholi Afrikaans Albanian Amharic Arabic Armenian Armenian (Ma Imbo) Aukan Aymara Azerbaijani Azerbaijani (Cyrillic) Baoule Bashkir Batak (Karo) Batak (Toba) Biak Bicol Bislama Bulgarian Cambodian Catalan Cebuano Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Chitonga Chitonga (Malawi) Chitumbuka Chiyao Chokwe Chol Chuvash Cibemba Cinyanja Croatian Czech Dangme Danish Dholuo Digor Drehu Dutch Efik Estonian Ewe Faransa Fijian Finnish Fon Ga Garifuna Georgian German Greek Guarani Gun Haitian Creole Hausa Hebrew Hiligaynon Hindi Hungarian Ibanag Icelandic Igbo Iloko Indonesian Isoko Italian Japanese Javanese Kabiye Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kisungu Kongo Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Luganda Lukhonzo Lunda Luvale Macedonia Malagasy Malay Malayalam Maltese Mam Mambwe-Lungu Mapundugun Marathi Mauritian Creole Maya Mazatec (Huautla) Mbunda Mongolian Myanmar Nahuatl (Guerrero) Nahuatl (Huasteca) Nahuatl (Nothern Puebla) Ndebele Ndebele (Zimbabwe) Ndonga Nepali Ngangela Nias Niuean Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curacao) Persian Polish Ponapean Portuguese Punjabi Quebec (Ancash) Quechua (Ayacucho) Quechua (Bolivia) Quechua (Cuzco) Quichua (Imbabura) Rarontongan Romanian Runyankore Russian Samoan Sango Saramaccan Sepedi Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swati Swedish Tagalog Tahitian Tamil Tatar Telugu Tetun Dili Thai Tigrinya Tiv Tojalabal Tok Pisin Tongan Tsonga Turkish Twi Tzeltal Tzotzil Ukrainian Umbundu Urhobo Uruund Venda Vietnamese Wallisian Waray-Waray Wayuunaiki Welsh Xhosa Yoruba Zande Zulu\nRawar e mich maberie moloyo ma Nyasaye osemiyo dhano nikech omiyowa geno mar dak nyaka chieng’\nWACH MADUONG’ MA GASET WUOYOE | EN MICH MANE MABERIE MOLOYO?\n“Mich mabeyo duto gi chiwo malong’o duto a malo. Gilor piny ka giwuok kuom Wuonwa ma wuon gik ma chiwo ler manie polo.” (Jakobo 1:17) Ndikono nyiso maler kaka Jehova Wuonwa en Nyasaye ma jachiwo. Kuom mich duto ma Nyasaye osemiyo dhano, nitie achiel maduong’ moloyogi duto. Michno en mane? Yesu nowacho weche mong’ere ahinya ma yudore e Johana 3:16 ma wacho niya: “Nimar Nyasaye nohero piny ahinya mi nochiwo Wuode ma miderma, mondo ng’ato ang’ata ma nyiso yie kuome kik keth, to obed gi ngima ma nyaka chieng’.”\nNyasaye nochiwonwa wuode achiel kende mohero. Mano e mich maberie moloyo ma ng’ato ang’ata kuomwa noyudo nikech kokalo kuom michno, inyalo gonywa kuom tuech mar richo, bedo moti, kod tho. (Zaburi 51:5; Johana 8:34) Onge gimoro amora ma dhano ne nyalo timo mondo giwuog e tuejno kata ne gitem matek machalo nade. Kata kamano, nikech Nyasaye noherowa, nochiwo gima ne nyalo konyowa mondo wawuog e tuejno. Jehova Nyasaye nomiyo dhano duto ma winje geno mar dak nyaka chieng’ ka nochiwo wuode achiel kende ma Yesu Kristo mondo obed rawar. Kata kamano, rawar en ang’o? Ang’o momiyo rawar dwarore? To ere kaka onyalo konyowa?\nRawar en gima ng’ato chulo mondo oyud gima nolal kata mondo ogonygo ng’at motue. Muma wacho ni jonyuolwa mokwongo ma gin Adam gi Hawa nochue ka gionge richo moro amora. Nonego gidag nyaka chieng’ e paradiso ka gimor kaachiel gi nyithindgi ma ne gidhi nyuolo bang’e. (Chakruok 1:26-28) Gima lit en ni ne gilalo mago duto ka ne giyiero mar ng’anyo ne Nyasaye ma gibedo joricho. Mano nokelo ang’o? Muma wacho niya: “Richo nodonjo e piny kokalo kuom ng’ato achiel, kendo tho nobiro kokalo kuom richo, tho nolandore kuom ji duto nikech giduto ne gisetimo richo.” (Jo-Rumi 5:12) Kar nyuolo nyithindo ma dak nyaka chieng’, Adam nonyuolo nyithindo ma joricho ma koro ne nyalo tho.\nMondo rawar ochul gima oselal, nyaka obed marom gi gima nolalno. Ka ne Adam oketho chik Nyasaye goyiem, notimo richo, to mano nomiyo olalo ngimane makare. Muma wacho ni mano nomiyo nyithind Adam duto obedo e bwo tuech mar richo kod tho. Omiyo, mondo ne gony dhano e tuejno, Nyasaye nochiwo ngima machielo makare mar Yesu mondo obed misango. (Jo-Rumi 5:19; Jo-Efeso 1:7) Nikech Nyasaye nohero dhano ahinya, nochiwo rawar mondo dhano obi oyud gima Adam gi Hawa nolalo, ma en dak nyaka chieng’ e paradiso e piny ka.—Fweny 21:3-5.\nOnge kiawa ni rawar e mich maberie moloyo ma Nyasaye osemiyo dhano nikech omiyowa geno mar dak nyaka chieng’. Mondo wane kaka rawar en mich maber moloyo, wanon ane yore moko ma ochopogo gik mamiyo mich bedo maber mana kaka ne waseneno e sula mokalo.\nOchopo gombowa. Dhano gombo ahinya dak nyaka chieng’. (Eklesiastes 3:11) Kata obedo ni wan wawegi waonge gi teko mar chopo gombono, rawar miyo wanyalo dak nyaka chieng’. Muma wacho niya: “Misach richo en tho, to mich ma Nyasaye chiwo en ngima ma nyaka chieng’ kokalo kuom Kristo Yesu Ruodhwa.”—Jo-Rumi 6:23.\nOchoponwa gima wadwaro gadier. Dhano ne ok nyal chiwo rawar. Muma wacho kama: “Yor waro dhano tek sidang’, ma onge nengo ma dichul marom.” (Zaburi 49:8, Luo New Testament, 2003) Kuom mano, ne wadiwo kendo Nyasaye kende e ma ne nyalo gonyowa e tuech mar richo kod tho. Kata kamano, “kokalo kuom rawar ma Kristo Yesu nochulo,” Nyasaye nochiwonwa mana gima ne wadwaro gadier.—Jo-Rumi 3:23, 24.\nNochiwe e kinde mowinjore. Muma wacho niya: “Kane pod wan joricho, Kristo ne othonwa.” (Jo-Rumi 5:8) Nikech Nyasaye nochiwo rawar “kane pod wan joricho,” mano nyiso hera moherowago kata obedo ni wan dhano morem. Kata bed ni gie sani wadak e ngima matek nikech richo, rawar miyo wabedo gi geno.\nGimomiyo nochiw rawar. Muma nyisowa gimomiyo Nyasaye nochiwo Wuode kaka rawar kowacho kama: “Hera ma Nyasaye oherowago ne onenore ayanga, ni Nyasaye nooro Wuode ma miderma e piny mondo wayud ngima kokalo kuome. Herano en kama: ok ni wan e ma wasehero Nyasaye, to Nyasaye e ma noherowa.”—1 Johana 4:9, 10.\nInyalo nyiso nade ni igoyo erokamano nikech misango ma Nyasaye nochiwonwa? Yesu nowacho e Johana 3:16 ni joma “nyiso yie” kuome e ma ibiro resi. Muma wacho ni yie en “bedo gadier chuth kuom gik migeno.” (Jo-Hibrania 11:1) Puonjruok Muma e yo malong’o e ma konyowa bedo gadier ma kamano. Kuom mano, wajiwi mondo ipuonjri e wi Jehova Nyasaye ma nochiwonwa mich maberie moloyo. E wi mano, puonjri mondo ing’e gima inyalo timo mondo idag nyaka chieng’. Ngimano wabiro yudo nikech misango mar Yesu Kristo.\nInyalo puonjori gima Muma wacho kuom wechego ka idhi e websaitwa mar www.jw.org/luo. Joneno mag Jehova oikore konyi. Wageno ni kaka imedo puonjori e wi mich maberie moloyo ma Nyasaye osemiyowani, in bende ibiro mor ma iwach niya: “Agoyo erokamano ne Nyasaye kokalo kuom Yesu Kristo Ruodhwa!”—Jo-Rumi 7:25.\nMuma wacho ni tho mar Yesu en gima duong’ ahinya. Be tho mar Yesu konyo?\nCOVER SUBJECT “Mano e Mich Maberie Mogik ma Asegayudo”\nCOVER SUBJECT Ji Gombo Chiwo Mich Mabeyo\nCOVER SUBJECT En Mich Mane Maberie Moloyo?\nYesu ne Chal Nade Kuom Adier?\nOnego Wane Nade Ketho Matindo Tindo\nAng’o Momiyo Nitie Mumbe Mang’eny?\nBe Jokristo Onego Otim Nyasi mar Krismas?\nAng’o Momiyo Joneno mag Jehova ok Tim Nyasi mar Krismas?\nText Yore mag golo buge mag digital OHINGA MAR JARITO En Mich Mane Maberie Moloyo?\nOHINGA MAR JARITO En Mich Mane Maberie Moloyo?\nEre Kaka Misango mar Yesu Nobedo “Rawar ne Ji Mang’eny”?\nAdiera e wi Yesu Kristo